
Προμήθειες Νοσοκομείων και λοιπών μονάδων υγείας 
των Πε.Σ.Υ. και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΡΥΘΜΙΣΕΙΣ ΘΕΜΑΤΩΝ ΠΡΟΜΗΘΕΙΩΝ 
Άρθρο 1 

Φορείς διενέργειας των προμηθειών 

1. Οι συμβάσεις προμηθειών της Κεντρικής Υπηρεσίας 
των Περιφερειακών Συστημάτων Υγείας (Πε.Σ.Υ.), των 
αποκεντρωμένων μονάδωντους και των νοσοκομείωντης 
παρ. 10 του άρθρου 13 του ν.2889/2001 (ΦΕΚ 37 Α') συ- 
νάπτονται και εκτελούνται είτε από το Υπουργείο Ανάπτυ¬ 
ξης είτε από τα Πε.Σ.Υ. και τα νοσοκομεία του Ε.Σ.Υ. που 
διασυνδέονται λειτουργικά μετά Πε.Σ.Υ. σύμφωνα με τις 
παραπάνω διατάξεις. Τα Διοικητικά Συμβούλια των 
Πε.Σ.Υ. μπορούν να εξουσιοδοτήσουν αποκεντρωμένες 
μονάδες τους ή τις ανώνυμες εταιρίες που προβλέπονται 
στο άρθρο 2 παρ. 4 ιη'του ν. 2889/2001 για να προβαίνουν 
στη σύναψη τέτοιων συμβάσεων. 

2. Με κοινή απόφαση των Υπουργών Ανάπτυξης και 
Υγείας και Πρόνοιας, μετά από γνώμη της Επιτροπής Πο¬ 
λιτικής και Προγραμματισμού Προμηθειών (Ε.Π.Π.Π.), 
καθορίζονται τα είδη για την προμήθεια των οποίων ο δια¬ 
γωνισμός γίνεται από το Υπουργείο Ανάπτυξης, και τα εί¬ 
δη για την προμήθεια των οποίων η διεξαγωγή του διαγω¬ 
νισμού ανατίθεται στα Πε.Σ.Υ. ή στα νοσοκομεία του Ε.Σ.Υ 
που διασυνδέονται λειτουργικά μετά Πε.Σ.Υ.. 

Άρθρο 2 

Μητρώο επιτρεπόμενων ιατροτεχνολογικών προϊόντων 

1. Με απόφαση του Υπουργού Υγείας και Πρόνοιας κα¬ 
θορίζονται τα είδη των ιατροτεχνολογικών μηχανημάτων 
και υλικών, που κρίνονται αναγκαία για την απρόσκοπτη 
και αποδοτική λειτουργία των νοσοκομείων και των Κέ¬ 
ντρων Υγείας. 

Τα είδη που προσδιορίζονται με τις παραπάνω υπουργι¬ 
κές αποφάσεις εγγράφονται σε ειδικό μητρώο επιτρεπό¬ 
μενων ιατροτεχνολογικών προϊόντων, που τηρείται στη 


διεύθυνση προμηθειών του Υπουργείου Υγείας και Πρό¬ 
νοιας. Το ειδικό μητρώο συμπληρώνεται ή αναθεωρείται 
με αποφάσεις του Υπουργού Υγείας και Πρόνοιας. Απα¬ 
γορεύεται η προμήθεια προϊόντων που δεν περιλαμβάνο¬ 
νται στο ειδικό μητρώο. 

2. Για κάθε προϊόν που περιλαμβάνεται στο ειδικό μη¬ 
τρώο καθορίζονται κοινές για όλα τα νοσοκομεία και Κέ¬ 
ντρα Υγείας τεχνικές προδιαγραφές. Με βάση τις κοινές 
τεχνικές προδιαγραφές και την κωδικοποίηση της Γ ενι¬ 
κής Γραμματείας Εμπορίου του Υπουργείου Ανάπτυξης, 
κάθε προϊόν του ειδικού μητρώου κατατάσσεται σε ξεχω¬ 
ριστό κωδικό αριθμό. 

Το ειδικό μητρώο επιτρεπόμενων ιατροτεχνολογικών 
προϊόντων μπορεί να τίθεται σε ισχύ σταδιακά, με αποφά¬ 
σεις του Υπουργού Υγείας και Πρόνοιας, με την ολοκλή¬ 
ρωση της διαδικασίας κωδικοποίησης κάθε ομάδας ή κα¬ 
τηγορίας προϊόντων. Μετά την πάροδο δεκαοκτώ (18) 
μηνών από τη δημοσίευση αυτού του νόμου το ειδικό μη¬ 
τρώο θεωρείται ολοκληρωμένο και τίθεται αυτοδικαίως 
σε πλήρη ισχύ. 

3. Με κοινές αποφάσεις των Υπουργών Οικονομικών, 
Ανάπτυξης και Υγείας και Πρόνοιας συνιστώνται και συ¬ 
γκροτούνται, κατά κατηγορία ιατροτεχνολογικών προϊό¬ 
ντων, πενταμελείς επιτροπές εμπειρογνωμόνων, για την 
υποβοήθηση του έργου της Διεύθυνσης Προμηθειώντου 
Υπουργείου Υγείας και Πρόνοιας και τον ακριβέστερο κα¬ 
θορισμό των τεχνικών χαρακτηριστικών και προδιαγρα¬ 
φών των ιατροτεχνολογικών προϊόντων και υλικών, που 
εντάσσονται στο ειδικό μητρώο. Στις παραπάνω επιτρο¬ 
πές ορίζονται ως μέλη λειτουργοί και υπάλληλοι δημό¬ 
σιων υπηρεσιών και φορέωντου ευρύτερου δημόσιου το¬ 
μέα, καθώς και ιδιώτες που μπορούν λόγω ειδικών γνώ¬ 
σεων, επιστημονικής κατάρτισης και πείρας να 
συμβάλουν στην ολοκλήρωση του ειδικού μητρώου. Με 
κοινές αποφάσεις των Υπουργών Οικονομικών, Ανάπτυ¬ 
ξης και Υγείας και Πρόνοιας καθορίζεται η αμοιβή και η 
αποζημίωση για τα έξοδα κίνησης των μελών των επιτρο¬ 
πών αυτών. 

4. Γιατον καθορισμό των τεχνικών προδιαγραφών κάθε 
αντικειμένου, που περιλαμβάνεται στο ειδικό μητρώο επι¬ 
τρεπόμενων ιατροτεχνολογικών προϊόντων, λαμβάνονται 
υπόψη: α) τα τεχνικά χαρακτηριστικά αυτού, για τα οποία 
υπάρχει επιστημονική τεκμηρίωση ότι επηρεάζουν τη δυ¬ 
νατότητα ή την αποτελεσματικότητα της χρήσης του, β) οι 

αντίστοιχες προδιαγραφές της Ευρωπαϊκής Φαρμακο¬ 
ποιίας, της Γενικής Γραμματείας Εμπορίου του Υπουρ¬ 
γείου Ανάπτυξης και γ) τα τεχνικά χαρακτηριστικά ειδών 
ανάλογων προς τα ζητούμενα, τα οποία προσφέρονται 
προς πώληση στην ελεύθερη αγορά, ιδίως μέσω του δια¬ 
δικτύου (ίηΙθΓΠθΙ). Δεν επιτρέπεται να ληφθούν υπόψη: 

α) Τεχνικά χαρακτηριστικά ή προδιαγραφές ή υποκατη¬ 
γορίες ειδών ή μεγεθών του προϊόντος, που δεν επηρεά¬ 
ζουν τη δυνατότητα της χρήσης του ή την αποτελεσματι- 
κότητά του. 

β) Τεχνικά χαρακτηριστικά ή προδιαγραφές ή υποκατη¬ 
γορίες ειδών ή μεγεθών του προϊόντος, που επηρεάζουν 
μεν τη δυνατότητα της χρήσης ή την αποτελεσματικότη- 
τα αυτού, αλλά μόνο σε εντελώς εξειδικευμένες περιπτώ¬ 
σεις. Στις περιπτώσεις αυτές, τα συγκεκριμένα τεχνικά 
χαρακτηριστικά ή προδιαγραφές ή υποκατηγορίες ειδών 
ή μεγεθών του προϊόντος παρατίθενται σε παράρτημα 
του ειδικού μητρώου, μαζί με τις συγκεκριμένες ενδείξεις 
τους. 

γ) Τεχνικά χαρακτηριστικά ή προδιαγραφές ή υποκατη¬ 
γορίες ειδών ή μεγεθών του προϊόντος, που παρεμποδί¬ 
ζουν τη λειτουργία των συνθηκών ανταγωνισμού στην 
αγορά, όπως τα χαρακτηριστικά ή προδιαγραφές που εί¬ 
ναι κατοχυρωμένα αποκλειστικά στο όνομα συγκεκριμέ¬ 
νης κατασκευάστριας εταιρίας. 

5. Σε κάθε διακήρυξη διαγωνισμού για την προμήθεια 
ιατροτεχνολογικού εξοπλισμού προβλέπονται οι υποχρε¬ 
ώσεις του προμηθευτή: 

α) Να συνοδεύει την τεχνική προσφορά του με οδηγίες 
χρήσης και συντήρησης του προϊόντος στην ελληνική 
γλώσσα, οι οποίες πρέπει να αποδίδουν πιστά το πρωτό¬ 
τυπο κείμενο και να φέρουν την έγκριση του κατασκευα¬ 
στή. 

β) Να παρέχει κατά την παράδοση του προϊόντος εκ¬ 
παίδευση στο ιατρικό, παραϊατρικό και τεχνικό προσωπι¬ 
κό για τη χρήση, συντήρηση και επισκευή του. 

Η παράλειψη των παραπάνω προβλέψεων συνεπάγεται 
την ακυρότητα της διακήρυξης. 

Άρθρο 3 

Προγραμματισμός προμηθειών 

1. Μέχρι το τέλος Φεβρουάριου κάθε έτους κάθε απο¬ 
κεντρωμένη μονάδα παροχής υπηρεσιών υγείας του 
Πε.Σ.Υ. καταρτίζει και υποβάλλει στο Τμήμα Προμηθειών 
του οικείου Πε.Σ.Υ. τον προγραμματισμό των προμηθειών 
του για το επόμενο έτος. 

Τα προγράμματα προμηθειών καταρτίζονται με βάση 
τις πραγματικές και αιτιολογημένες ανάγκες των υπηρε¬ 
σιακών μονάδων και περιέχουν, τουλάχιστον, το είδος, με 
αναφορά σε συγκεκριμένους κωδικούς, την ποσότητα, 
την αξία, την πηγή χρηματοδότησης, τα αποθέματα του 
εντασσόμενου είδους, το χρόνο απορρόφησης της χρη¬ 
ματοδότησης, τον τρόπο διενέργειας της προμήθειας και 
τον τρόπο πληρωμής, τα κριτήρια αξιολόγησης και κάθε 
άλλο στοιχείο απαραίτητο για την αιτιολόγηση της έντα¬ 
ξης του συγκεκριμένου είδους στο Ενιαίο Πρόγραμμα 
Προμηθειών, κατάτις διατάξεις του ν. 2286/1995 (ΦΕΚ19 
Α'). 

Το Τμήμα Προμηθειών του Πε.Σ.Υ. ελέγχει, αξιολογεί 
και εγκρίνει τη σκοπιμότητα των προτάσεων όλων των 
αποκεντρωμένων μονάδων του και καταρτίζει, μέχρι το 
τέλος Απριλίου του ίδιου έτους, το ετήσιο Πρόγραμμα 
Προμηθειών του Πε.Σ.Υ., το οποίο εγκρίνεται από το Δ.Σ 


του Πε.Σ.Υ.. Το εγκεκριμένο από το Δ.Σ. πρόγραμμα προ- 
μηθειώντου Πε.Σ.Υ. υποβάλλεται στο Υπουργείο Ανάπτυ¬ 
ξης για την ένταξή του στο Ενιαίο Πρόγραμμα Προμηθει¬ 
ών (Ε.Π.Π.) και παράλληλα κοινοποιείται στο εποπτεύον 
Υπουργείο Υγείας και Πρόνοιας. Το ετήσιο πρόγραμμα 
προμηθειών του Πε.Σ.Υ. προεγκρίνεται, κατάτις ισχύου- 
σες διατάξεις, αμέσως μετά την υποβολή του στην αρμό¬ 
δια υπηρεσία του Υπουργείου Ανάπτυξης, δυνάμενο να 
τροποποιηθείή συμπληρωθεί, κατά τα οριζόμενα στη διά¬ 
ταξη της παρ. 3 του άρθρου 2 του ν. 2286/1995. 

Οι προμήθειες που αποφασίζονται από το Συμβούλιο Δι¬ 
οίκησης και τον Διοικητή των νοσοκομείων, χωρίς έγκριση 
της σκοπιμότητας από άλλο εποπτεύον όργανο, κατά τις 
διατάξεις των παραγράφων 5Β ζ' και 7 ιε'του άρθρου 5του 
ν. 2889/2001, εντάσσονται στο Ε.Π.Π. μόνο κατά το μέρος 
που η προϋπολογισθείσα δαπάνη, κατά κωδικό αριθμό εί¬ 
δους, υπερβαίνει το ποσό που καθορίζεται με την Π1 / 
6214/9.2.1997 υπουργική απόφαση "εξαιρέσεις προμηθει¬ 
ών από την ένταξή τους στο Ενιαίο Πρόγραμμα Προμηθει¬ 
ών" (ΦΕΚ 18 Β'), όπως κάθε φορά ισχύει. 

2. Οι παραπάνω διατάξεις εφαρμόζονται αναλόγως και 
για τα ετήσια προγράμματα προμηθειών των νοσοκομεί¬ 
ων της παρ. 10 του άρθρου 13τουν. 2889/2001. 

Άρθρο 4 
Αρμόδια όργανα 

1. Στις διαδικασίες συνάψεως συμβάσεων προμηθειών 
από τις Κεντρικές Υπηρεσίες των Πε.Σ.Υ. και τους εξου¬ 
σιοδοτημένους από τα Δ.Σ. των Πε.Σ.Υ. φορείς, τα συλ¬ 
λογικά όργανα που προβλέπονται από τις διατάξεις του ν. 
2286/1995 και του π.δ. 394/1996 συγκροτούνται από 
υπαλλήλους που υπηρετούν, με οποιαδήποτε σχέση ερ¬ 
γασίας, είτε στις Κεντρικές Υπηρεσίες των Πε.Σ.Υ. είτε 
στις αποκεντρωμένες μονάδες τους. 

Με απόφαση του Δ.Σ. του Πε.Σ.Υ. μπορεί να συνιστώ- 
νται και να υπάγονται στο τμήμα προμηθειών αυτού ειδι¬ 
κές μόνιμες ή έκτακτες επιτροπές με αρμοδιότητα την 
έρευνα της αγοράς και την προετοιμασία και τη διενέρ¬ 
γεια των διαγωνισμών ή των διαπραγματεύσεων για τη 
σύναψη των συμβάσεων προμηθειών ή παροχής υπηρε¬ 
σιών. Οι παραπάνω επιτροπές είναι πενταμελείς και συ¬ 
γκροτούνται από υπαλλήλους που υπηρετούν σε οποια¬ 
δήποτε υπηρεσιακή μονάδα του Πε.Σ.Υ. ή περισσότερων 
Πε.Σ.Υ. που συνεργάζονται για τη διενέργεια κοινών δια¬ 
γωνισμών ή διαπραγματεύσεων. Με κοινή απόφαση των 
Υπουργών Οικονομικών και Υγείας και Πρόνοιας καθορί¬ 
ζεται αμοιβή και αποζημίωση για τα έξοδα κίνησης των με¬ 
λών των παραπάνω επιτροπών. 

2. Η προκήρυξη, η διενέργεια και η έγκριση του αποτε¬ 
λέσματος του διαγωνισμού ή η ματαίωση αυτού, καθώς 
και η σύναψη και η εκτέλεση των συμβάσεων προμηθειών 
ή παροχής υπηρεσιών ανήκουν στην αρμοδιότητα της κε¬ 
ντρικής υπηρεσίας του Πε.Σ.Υ., εκτός αυτών που αποφα- 
σίζονται από το Συ μβούλιο Διοίκησης και τον Διοικητή των 
νοσοκομείων, σύμφωνα με τις διατάξειςτωνπαρ. 5Β ζ' και 
7 ιε' του άρθρου 5 του ν. 2889/2001. Το Δ.Σ. του Πε.Σ.Υ. 
μπορεί να αναθέτει στις αποκεντρωμένες μονάδες του τη 
σύναψη καιτην εκτέλεση οποιοσδήποτε προμήθειας. Εάν 
ο διαγωνισμός είναι κοινός για δύο (2) ή περισσότερα 
Πε.Σ.Υ. ο αρμόδιος φορέας για να αποφασίσει για την κα- 
τακύρωση ή τη ματαίωση της προμήθειας, τη σύναψη και 
την εκτέλεση της σύμβασης ορίζεται με κοινή απόφαση 
των Δ.Σ. των οικείων Πε.Σ.Υ.. 

3. Πριν από την κατάρτιση του προγράμματος προμη¬ 
θειών, για τον ακριβή προϋπολογισμό κάθε κατηγορίας 
δαπάνης, το τμήμα προμηθειών του Πε.Σ.Υ. προβαίνει 
υποχρεωτικά στη σύνταξη μελέτης σχετικά με τις τιμές 
που διατίθενται προς πώληση τα ζητούμενα είδη στην 
ελεύθερη αγορά, ιδίως μέσω του διαδικτύου (ίηίθιηβί). Το 
Δ.Σ. του Πε.Σ.Υ. υποχρεούται να ματαιώσει το διαγωνι¬ 
σμό, ολικά ή μερικά, αν οι τιμές που πρόσφερε ο μειοδό¬ 
της για τα συγκεκριμένα είδη είναι ανώτερες, κατά ποσο¬ 
στό πάνω από 10%, από την προϋπολογισθείσα δαπάνη. 
Το Δ.Σ. του Πε.Σ.Υ. επιτρέπεται να προχωρήσει στην κα- 
τακύρωση του διαγωνισμού, εάν ο μειοδότης, με έγγρα¬ 
φη δήλωσή του, περιορίσει αναλόγως την προσφορά του. 

4. Κατά τη σύνταξη της μελέτης της προηγούμενης πα¬ 
ραγράφου λαμβάνονται υποχρεωτικά υπόψη οι συμβά¬ 
σεις των προμηθευτών με τις ιδιωτικές κλινικές και τα 
ιδιωτικά διαγνωστικά εργαστήρια, για την αγορά ιατροτε- 
χνολογικού εξοπλισμού, αναλωσίμων και υγειονομικού 
υλικού, εφόσον αυτές υποβληθούν, από τους ενδιαφερο¬ 
μένους, στο αρμόδιο Πε.Σ.Υ., μαζί με αντίγραφα των σχε¬ 
τικών τιμολογίων. 

Άρθρο 5 

Άμεση εξόφληση προμηθευτών 

Επιτρέπεται η σύναψη ειδικής σύμβασης, πιστώσεως 
με αλληλόχρεο λογαριασμό, μεταξύ των Πε.Σ.Υ. ή των νο¬ 
σοκομείων της παρ. 10 του άρθρου 13 του ν. 2889/2001 
και τραπεζών, που λειτουργούν νόμιμα στην Ελλάδα, με 
βάση την οποία η τράπεζα αναλαμβάνει την υποχρέωση 
να καταβάλει η ίδια στον προμηθευτή, κατά την προβλε- 
πόμενη από τη σύμβαση ημερομηνία, το οφειλόμενο από 
το Πε.Σ.Υ. ή τις αποκεντρωμένες μονάδες του τίμημα της 
προμήθειας υλικών ή παροχής υπηρεσιών. Το ύψος του 
δανείου δεν επιτρέπεται να υπερβαίνει για κάθε υπηρε¬ 
σιακή μονάδα του Πε.Σ.Υ. το ύψος των λειτουργικών εξό¬ 
δων του προϋπολογισμού της. Προϋπόθεση για την 
εφαρμογή αυτής της διάταξης σε κάθε συγκεκριμένη πε¬ 
ρίπτωση διαγωνισμού για τη σύναψη σύμβασης προμή¬ 
θειας ή παροχής υπηρεσιών αποτελεί η ρητή πρόβλεψη 
αυτού του τρόπου καταβολής του τιμήματος στη διακή¬ 
ρυξη του διαγωνισμού. 

Με κοινή απόφαση των Υπουργών Οικονομικών και 
Υγείας και Πρόνοιας καθορίζονται τα κριτήρια και η δια¬ 
δικασία επιλογής της τράπεζας και ρυθμίζεται κάθε ανα¬ 
γκαία λεπτομέρεια για την εφαρμογή της διάταξης αυτής. 

Άρθρο 6 

Απαγόρευση δωρεών 

Τα Πε.Σ.Υ. και οι αποκεντρωμένες μονάδες τους, καθώς 
και τα νοσοκομεία της παρ. 10 του άρθρου 13 του ν. 
2889/2001, απαγορεύεται να αποδέχονται δωρεές με 
αντικείμενο την παραχώρηση της κυριότητας ή της χρή¬ 
σης ιατροτεχνολογικών μηχανημάτων, που επιδέχονται 
αντιδραστήρια και αναλώσιμα υλικά συγκεκριμένης μόνο 
εταιρίας ή συνδεδεμένων με αυτή εταιριών. Εξαίρεση 
συγχωρείται μόνο όταν η δωρεά περιλαμβάνει και τα ανα¬ 
λώσιμα υλικά και αντιδραστήρια, καθώς και το κόστος συ¬ 
ντήρησης, για όλο το χρονικό διάστημα που πρόκειται να 
χρησιμοποιηθεί το μηχάνημα. 

Άρθρο 7 

Διαγωνισμός με προσφορά τιμής ανά εξέταση ή πράξη 

1. Οι ανάγκες των Πε.Σ.Υ. και των αποκεντρωμένων μο¬ 


νάδων τους, καθώς και οι ανάγκες των διασυνδεόμενων 
μετά Πε.Σ.Υ. νοσοκομείων, μπορεί να καλύπτονται με τη 
διενέργεια διαγωνισμών για την αγορά ή τη μίσθωση ια- 
τροτεχνολογικών μηχανημάτων και αναλωσίμων, με τη 
μέθοδο της προσφοράς από τους προμηθευτές τιμής 
ανά εργαστηριακή εξέταση ή διαγνωστική ή θεραπευτική 
πράξη ή καθορισμένα σύνολα εργαστηριακών εξετάσεων 
ή διαγνωστικών ή θεραπευτικών πράξεων. Η προσφερό- 
μενη τιμή περιλαμβάνει την παραχώρηση των μηχανημά¬ 
των, των αντιδραστηρίων, του αναλώσιμου υλικού και της 
συντήρησης για όλο το χρονικό διάστημα της σύμβασης. 

Ειδικότερα, στην προσφερόμενη από τον προμηθευτή 
τιμή μονάδας συμπεριλαμβάνεται υποχρεωτικά: 

(α) η διάθεση του απαιτούμενου εξοπλισμού και η υπο¬ 
χρέωση αντικατάστασής του σε περίπτωση βλάβης ή σε 
περίπτωση κυκλοφορίας μηχανήματος νέας τεχνολογίας 
κατά τη διάρκεια της σύμβασης, 

(β) η διάθεση δεύτερης μονάδας, εκτός απάτη βασική, 
ικανής να καλύψει τις ανάγκες σε περίπτωση βλάβης της 
βασικής μονάδας, για το διάστημα που αυτή βρίσκεται 
εκτός λειτουργίας ή μέχρι την αντικατάστασή της, 

(γ) η αναβάθμιση του λογισμικού του εξοπλισμού και η 
σύνδεσή του με το πληροφοριακό σύστημα του νοσοκο¬ 
μείου για όλη τη διάρκεια της σύμβασης, 

(δ) το σύνολο των εργασιών και υλικών συντήρησης και 
επισκευών, με την υποχρέωση τήρησης ελάχιστου απο¬ 
θέματος ανταλλακτικών και εν γένει αναλώσιμων υλικών 
εντός του νοσοκομείου, 

(ε) ο απαιτούμενος εσωτερικός και εξωτερικός έλεγχος 
της καλής λειτουργίας των μηχανημάτων, 

(στ) το κόστος ασφάλισης του μηχανήματος και 
(ζ) το σύνολο των απαιτούμενων ανταλλακτικών, ανα¬ 
λώσιμων υλικών ή αντιδραστηρίων. 

Στη διακήρυξη του διαγωνισμού, εκτός από τους συνή¬ 
θεις όρους, μπορεί να καθορίζεται ελάχιστος αριθμός 
εξετάσεων και να τίθενται πρόσθετοι ειδικοί όροι, καθώς 
και ποινικές ρήτρες για την περίπτωση που ο προμηθευ¬ 
τής δεν αποκαταστήσει εντός ευλογου χρόνου τη βλάβη 
του μηχανήματος ή δεντο αντικαταστήσει με άλλο. 

Με αποφάσειςτου Υπουργού Υγείας και Πρόνοιας μπο¬ 
ρεί να καθορίζονται κατηγορίες εργαστηριακών εξετάσε¬ 
ων και διαγνωστικών ή θεραπευτικών πράξεων για τις 
οποίες είναι υποχρεωτική η εφαρμογή των διατάξεωντων 
προηγούμενων εδαφίων αυτής της παραγράφου. 

2. Με κοινή απόφαση των Υπουργών Ανάπτυξης, Οικο¬ 
νομικών, Εργασίας και Κοινωνικών Ασφαλίσεων και Υγεί¬ 
ας και Πρόνοιας μπορεί να καθορίζεται ανώτατη τιμή 
προμήθειας, χωρίς διαγωνισμό, συγκεκριμένων υλικών, 
που δεν είναι συγκρίσιμα, καθώς και υλικών, των οποίων ο 
χαρακτηρισμός ως πλέον κατάλληλων προς χρήση εξαρ- 
τάται από τις ιδιαιτερότητες του συγκεκριμένου ασθε¬ 
νούς, όπως υλικών οστεοσύνθεσης, αρθροπλαστικής, εν- 
δοφακών και βαλβίδων υδροκεφαλίας. 

Άρθρο 8 

Επέκταση ασφαλιστικών μέτρων 

Οι διατάξεις των άρθρων 2 έως 6 του ν. 2522/1997 (ΦΕΚ 
178 Α') εφαρμόζονται και κατά τη διαδικασία που προη¬ 
γείται της σύναψης συμβάσεων προμηθειών και υπηρε¬ 
σιών αυτού του νόμου, οι οποίες δεν εμπίπτουν στο πεδίο 
εφαρμογής των οδηγιών 93/37/Ε.Ο.Κ. (ΕΕ 1_ 199 της 
9.8.1993), 93/36/Ε.Ο.Κ. (ΕΕ 1_ 199 της 9.8.1993) και 92/50 
Ε.Ο.Κ. (ΕΕ I. 209 της 24.7.1992) ή στις διατάξεις με τις 

οποίες οι εν λόγω οδηγίες έχουν μεταφερθεί στην εσωτε¬ 
ρική έννομητάξη. 

Άρθρο 9 

Μεταβατικές διατάξεις 

Μέχρι την έγκριση του πρώτου ετήσιου προγράμματος 
προμηθειών κάθε Πε.Σ.Υ., οι διαδικασίες σύναψης και 
εκτέλεσης των συμβάσεων προμηθειών της κεντρικής 
υπηρεσίας και των αποκεντρωμένων μονάδων του 
Πε.Σ.Υ. εξακολουθούν να διέπονται από τις ισχύουσες, 
κατά τη δημοσίευση αυτού του νόμου, διατάξεις. 

ΚΕΦΑΛΑΙΟ Β' 

ΛΟΙΠΕΣ ΔΙΑΤΑΞΕΙΣ 
Άρθρο 10 

Ρύθμιση θεμάτων αρμοδιότητας 
Υπουργείου Υγείας και Πρόνοιας 

1. Παρατείνονται για πέντε (5) ακόμα χρόνια από τη δη¬ 
μοσίευση του παρόντος νόμου οι προθεσμίες: 

α.Τηςπαρ. α'του άρθρου 81 του β.δ. 330/1960 (ΦΕΚ69 
Α'), όπωςπαρατάθηκεμετηνπαρ. Ια του άρθρου 4 του ν. 
543/1977 (ΦΕΚ43Α'), μετηνπαρ. 1 του άρθρου 45 του ν. 
2082/1992 (ΦΕΚ 158 Α') και μετηνπαρ. Ιγτου άρθρου 4 
του ν. 2345/1995 (ΦΕΚ 213 Α'). 

β. Των παραγράφων 3 και 5 του άρθρου 6 του ν. 
1807/1988, όπως παρατάθηκαν με την παρ. 2 του άρθρου 
45του ν. 2082/1992 (ΦΕΚ 158Α') και μετηνπαρ. 3του άρ¬ 
θρου 4 του ν. 2345/1995. 

γ. Τηςπαρ. 1 του άρθρου 6του ν. 1807/1988, όπως συ¬ 
μπληρώθηκε μετηνπαρ. 3του άρθρου 4του ν. 2345/1995 
(ΦΕΚ 213 Α'). 

δ. Της παρ. 1 του άρθρου 16 του β.δ. 330/1960 και της 
παρ. 1 του άρθρου 5του ν.δ. 266/1974 (ΦΕΚ23 Α'). 

ε. Της παρ. 2 του άρθρου 30 του ν. 1644/1986, όπως πα- 
ρατάθηκε μετηνπαρ. 2του άρθρου 11 του ν. 1807/1988 
και μετηνπαρ. Ια.α. του άρθρου 4του ν. 2345/1995. 

στ. Των παραγράφων 1 και 2 του άρθρου 56 του ν. 
1759/1988 (ΦΕΚ 50 Α'), όπως παρατάθηκαν με τις παρα¬ 
γράφους 2 και 3 του άρθρου 46 του ν. 2082/1992 και τις 
παραγράφους α.β. του άρθρου 4 του ν. 2345/1995. 

ζ. Της παρ. 4 του άρθρου 3 του ν. 1807/1988, όπωςπα- 
ρατάθηκε με τη διάταξη του εδαφίου β'της παρ. 1 του άρ¬ 
θρου 4 του ν. 2345/1995. 

2. Στο τέλος της παραγράφου 1 του άρθρου 11 του ν. 
543/1977 (ΦΕΚ 43 Α'/15.2.1977) προστίθενται δύο εδά¬ 
φια, ως ακολούθως: 

"Εάν ο δικαιούχος, υπέρ του οποίου υφίσταται νόμιμος 
τίτλος, μεταβίβασε το ακίνητο με ιδιωτικό έγγραφο σε τρί¬ 
το, ο οποίος το κατέχει αποδεδειγμένα επί είκοσι (20) του¬ 
λάχιστον χρόνια, το παραχωρητήριο, εφόσον δεν έχει 
υποβληθεί εμπρόθεσμη αίτηση αυτού ή των νόμιμων κλη¬ 
ρονόμων του, εκδίδεται στο όνομα του σημερινού κατό¬ 
χου, με καταβολή τηςτρέχουσας αξίαςτου ακινήτου, μει¬ 
ωμένης κατά 50%, στην οποία δεν συμπεριλαμβάνονται οι 
δαπάνες που έχουν γίνει από τους κατόχους για την αξιο¬ 
ποίηση, επέκταση, επισκευή του υπό παραχώρηση ακινή¬ 
του. 

Στις περιπτώσεις κατόχων οικοπέδωντης παρ. 3 εδάφιο 
γ'του άρθρου 1 του β.δ. 29/1970 (ΦΕΚ 8 Α'), η παραχώ¬ 
ρηση γίνεται σε αυτούς που έχουν ανεγείρει, μέχρι τη δη¬ 
μοσίευση αυτού του νόμου, πλήρη οικοδομή έναντι κατα¬ 
βολής της τρέχουσας αξίας του οικοπέδου. Εάν οι ανω¬ 


τέρω κριθούν δικαιούχοι κατά τις διατάξεις του β.δ. 
775/1964, η τρέχουσα αξία μειούται κατά το ήμισυ." 

3. Η παράγραφος 3 του άρθρου 2του ν. 4511/1966 (ΦΕΚ 
83 Α') αντικαθίσταται ως εξής: 

"3. Η κυριότητα των καταστημάτων αυτών θα παραχω- 
ρηθεί σε επαγγελματίες, οι οποίοι έχουν εγκατασταθεί 
στον οικισμό ως μισθωτές ακινήτων μέχρι τις 31.12.1964, 
κατά προτίμηση δε σε πρόσφυγες. Ως αντίτιμο ορίζεται η 
κατά το χρόνο της παραχωρήσεως αγοραία αξία του πα- 
ραχωρουμένου, που θα εξοφληθεί σε τριάντα (30) ίσες 
εξαμηνιαίες δόσεις. Το αντίτιμο αυτό μειώνεται στο μισό, 
εάν ο δικαιούχος δεν έχει στην κυριότητάτου άλλο ακίνη¬ 
το, κατάλληλο για την άσκηση της επαγγελματικής του 
δραστηριότητας." 

4. Τα παραχωρητήρια των οικοπέδων του Συνοικισμού 
"Καλλιθέα" Θεσσαλονίκης, τα οποία εκδόθηκαν βάσει του 
ν. δ. 3906/1958 (ΦΕΚ 196 Α') για την αποκατάσταση σα¬ 
ράντα τριών (43) δικαιούχων οικογενειών, σε έκταση που 
έχει χαρακτηρισθεί ως χώρος πρασίνου, ακυρώνονται και 
εκδίδονται δωρεάν νέα παραχωρητήρια από την αρμόδια 
υπηρεσία Πρόνοιας της οικείας Περιφέρειας, για τα δια¬ 
μερίσματα τα οποία ανεγέρθηκαν βάσειτου ν. 4511/1966 
και των αριθ. Γ5β/3076/16.12.1986 και Γ5β/48/4.6.1987 
υπουργικών αποφάσεων, προς στέγαση των παραπάνω 
οικογενειών, στην περιοχή "ΑΞΙΟΣ" Θεσσαλονίκης. 

5. Οι διατάξεις της παραγράφου 3 του άρθρου 16 του ν. 
2592/1998 (ΦΕΚ 57 Α') και των άρθρων 1 έως 3 του π.δ. 
412/1998 (ΦΕΚ 288 Α') εφαρμόζονται από 1.1.2002 και για 
τη μισθοδοσία των Προέδρων και των Αναπληρωτών Γ ε¬ 
νικών Διευθυντώντων Πε.Σ.Υ., των Διοικητών και Αναπλη¬ 
ρωτών Διοικητών των νοσοκομείων, του προσωπικού της 
παρ. 3 του άρθρου 13 του ν. 2889/2001, καθώς και για τη 
μισθοδοσία των υπαλλήλων των Κεντρικών Υπηρεσιών 
και των λοιπών, πέραν των νοσοκομείων, αποκεντρωμέ¬ 
νων μονάδων των Πε.Σ.Υ.. 

6. Οι διατάξεις της παρ. 1 του άρθρου 54 του ν. 
2519/1997 (ΦΕΚ 165Α') έχουν εφαρμογή και για δημόσια 
έργα που εκτελούνται από το Υπουργείο Υγείας και Πρό¬ 
νοιας. 

7. Η διάταξη της παρ. 1 του άρθρου 68 του ν. 2071/1992 
(ΦΕΚ 123 Α') εφαρμόζεται και για τους ιατρούς και οδο¬ 
ντιάτρους που διορίσθηκαν σε οργανική θέση του Ε.Σ.Υ. 
πριν από τη δημοσίευση του παρόντος νόμου και έχασαν 
ή χάνουν τη θέση τους με την έκδοση απόφασης των επι¬ 
τροπών εκδίκασης εκκρεμών ενστάσεων της παρ. 12 του 
άρθρου 37 του ν. 2519/1997 (ΦΕΚ 165 Α') ή λόγω ακύρω¬ 
σης του διορισμού τους, για τυπικές παραλείψεις, με δι¬ 
καστική απόφαση που αναγνωρίζει παρανομία της αρμό¬ 
διας διοικητικής υπηρεσίας, με την προϋπόθεση ότι, πριν 
διοριστούν στην οργανική θέση που χάνουν, υπηρετού¬ 
σαν σε άλλη θέση του Ε.Σ.Υ. ή του Ι.Κ.Α. ή άλλου ασφαλι¬ 
στικού οργανισμού. 

8. Στηνπαρ. 2του άρθρου 65του ν. 2071/1992 (ΦΕΚ 123 
Α') προστίθεται στοιχείο πέμπτο, που έχει ως εξής: 

" ε) Κατ' εξαίρεση, σε περίπτωση που για την κατάληψη 
της θέσης Επιμελητών Α' και Διευθυντών, απαιτείται ως 
προσόν η άσκηση ειδικότητας, της οποίας το χρονικό διά¬ 
στημα απάτην αναγνώριση αυτής από το ΚΕ.Σ.Υ., κατά τις 
κείμενες διατάξεις, είναι μικρότερο των απαιτού μενών 
κατά τα στοιχεία β' και γ' πέντε (5) και δέκα (10) ετών αντί¬ 
στοιχα, πλέον του απαιτούμενου χρόνου ειδίκευσης για 
την απόκτηση του σχετικού τίτλου, η θέση μπορεί να κα¬ 
λυφθεί, ελλείποντος άλλου υποψηφίου μετά απαιτούμε- 

να προσόντα, από ιατρό που έχει ασκήσει την ειδικότητα 
για μικρότερο χρονικό διάστημα. Σε κάθε περίπτωση 
όμως πρέπει ο υποψήφιος να κατείχε θέση κλάδου ια¬ 
τρών Ε.Σ.Υ. ή αντίστοιχη θέση σε νοσοκομείο ή αναγνω¬ 
ρισμένα επιστημονικά κέντρα της αλλοδαπής για χρονικό 
διάστημα τουλάχιστον δύο (2) ετώνγιατην κατάληψη θέ¬ 
σης Επιμελητή Α' και τουλάχιστον τριών (3) ετών για την 
κατάληψη θέσης Διευθυντή. 

Στα πρακτικά του αρμόδιου συμβουλίου πρέπει να γίνε¬ 
ται ρητή αναφορά της έλλειψης υποψηφίων με τα απαι- 
τούμενα προσόντα κατά τα στοιχεία β' και γ' του παρό¬ 
ντος και να αιτιολογείται πλήρως η κατάληψη της θέσης 
από υποψήφιο με μικρότερο χρόνο άσκησης της ειδικό¬ 
τητας." 

Άρθρο 11 

Α. 1. Στα ψυχιατρικά νοσοκομεία που ανήκουν στο Εθνι¬ 
κό Σύστημα Υγείας (Ε.Σ.Υ.) επιτρέπεται να συνιστάται με 
τους οργανισμούς τους στην κατηγορία δευτεροβάθμιας 
εκπαίδευσης (ΔΕ), κλάδος προσωπικού με την ονομασία 
ΔΕ Επιμελητών Ασθενών. 

2. Τυπικό προσόν διορισμού στις θέσεις του κλάδου της 
παραγράφου 1 του παρόντος άρθρου ορίζεται δίπλωμα 
Επαγγελματικής Κατάρτισης Ι.Ε.Κ. του Τομέα Υγείας, 
Πρόνοιας και Κοινωνικών Υπηρεσιών, ειδικότητας Νοση¬ 
λευτικής Ατόμων με Ψυχικές Παθήσεις ή πτυχίο Α' ή Β'κύ- 
κλου Τεχνικού Επαγγελματικού Εκπαιδευτηρίου ειδικό¬ 
τητας Βοηθών Νοσηλευτών ή απολυτήριος τίτλος Τεχνι¬ 
κού Επαγγελματικού Εκπαιδευτηρίου Τμήματος 
Νοσηλευτικής. 

3. Καθήκοντα του προσωπικού του ανωτέρω κλάδου εί¬ 
ναι ιδίως: 

α. Η συμμετοχή στη νοσηλεία, καθαριότητα, περιποίη¬ 
ση και γενικά περίθαλψη των ασθενών, σύμφωνα με τις 
οδηγίες και εντολές του αρμόδιου νοσηλευτικού προσω¬ 
πικού. 

β. Η επιμέλεια για την καθαριότητα, τον κατάλληλο φω¬ 
τισμό, τον αερισμό των θαλάμων και το στρώσιμο των 
κρεβατιών, την τοποθέτηση του ακάθαρτου ιματισμού σε 
σάκους και η απομάκρυνσή τους από τους νοσηλευτι¬ 
κούς χώρους, η παραλαβή του καθαρού ιματισμού και 
του αναλώσιμου υλικού, η προετοιμασία του επιδεσμικού 
υλικού και η απολύμανση χρησιμοποιούμενων αντικειμέ¬ 
νων, δοχείων και χώρων. 

γ. Η θερμομέτρηση και η σφυγμομέτρηση των ασθενών 
και η ενημέρωση των αρμοδίων. 

δ. Η φροντίδα για την καθαριότητα και την καλή εμφά¬ 
νιση των ασθενών. 

ε. Η επιμέλεια και η υποστήριξη των ασθενών στο τμήμα 
και ο περιορισμός επί κλίνης, όταν υπάρχει ιατρική εντο¬ 
λή. 

στ. Η παροχή βοήθειας στη διανομή του φαγητού και το 
τάισμα ασθενών, όταν βρίσκονται σε αδυναμία να εξυπη¬ 
ρετηθούν μόνοι τους. 

ζ. Η συμμετοχή στην ψυχιατρική ομάδα του τμήματος 
που ανήκουν και η ενεργή βοήθεια στην κινητοποίηση και 
κοινωνική αποκατάσταση των ασθενών. 

4. Το προσωπικό της κατηγορίας υποχρεωτικής εκπαί¬ 
δευσης (ΥΕ), που κατά τη δημοσίευση του παρόντος νό¬ 
μου υπηρετεί σε ψυχιατρικά νοσοκομεία σε θέσεις ειδι¬ 
κότητας Νοσοκόμων - Φυλάκων Ασθενών, επιτρέπεται να 
κατατάσσεται σε θέσεις του κλάδου ΔΕ Επιμελητών 
Ασθενών. Απαραίτητες προϋποθέσεις για την κατάταξη 


αυτή είναι το προσωπικό του προηγούμενου εδαφίου να 
έχει ασκήσει πραγματικά τα καθήκοντα Νοσοκόμου - Φύ¬ 
λακα Ασθενών σε ψυχιατρικό νοσοκομείο του Ε.Σ Υ. για 
χρονικό διάστημα δέκα (10) τουλάχιστον ετών, να έχει πα¬ 
ρακολουθήσει εκπαιδευτικά προγράμματα ή σεμινάρια 
επιμόρφωσης διάρκειας τουλάχιστον εκατόν πενήντα 
(150) ωρών,συνεχώς ή διακεκομμένα, σε οποιαδήποτε 
από τα θέματα ψυχιατρικής μεταρρύθμισης, ψυχοκοινω- 
νικής αποκατάστασης ασθενούς, ψυχολογικής υποστήρι¬ 
ξης ασθενούς, κοινωνικοοικονομικής επανένταξης ασθε¬ 
νούς, ανάπτυξης δράσεων σε ομάδες κοινωνικής αποκα¬ 
τάστασης και προώθησης ασθενών για απασχόληση και 
να υποβάλει σχετική αίτηση. 

Για την κατάταξη αυτή απαιτείται απόφαση του Προέ¬ 
δρου του οικείου Πε.Σ.Υ., που εκδίδεται ύστερα από σύμ¬ 
φωνη γνώμη του αρμόδιου υπηρεσιακού συμβουλίου. Πε¬ 
ρίληψη της απόφασης αυτής δημοσιεύεται στην Εφημε¬ 
ρίδα της Κυβερνήσεως. Η κατάταξη γίνεται με το βαθμό 
που φέρει ο κατατασσόμενος στην κατεχόμενη από αυ¬ 
τόν θέση. Η θέση αυτή μεταφέρεται αυτοδικαίως στον 
κλάδο ΔΕ Επιμελητών Ασθενών, που συνιστάται επίσης 
αυτοδικαίως με την έκδοση της απόφασης κατάταξης, 
εφόσον δεν έχει συσταθεί ο κλάδος, σύμφωνα με τις δια¬ 
τάξεις της παραγράφου 1 του παρόντος άρθρου. 

5. Οι μεταφερόμενες θέσεις, που συνιστώνται αυτοδι¬ 
καίως στον κλάδο ΔΕ Επιμελητών Ασθενών, διαβαθμίζο¬ 
νται ενιαίως στους βαθμούς Δ'-Α'. Για τη μεταφορά και τη 
σύσταση των θέσεων αυτών εκδίδεται διαπιστωτική πρά¬ 
ξη του Προέδρου του οικείου Πε.Σ.Υ, που ορίζει τον κλά¬ 
δο, τον αριθμό των θέσεων καιτη διαβάθμισή τους. Η από¬ 
φαση αυτή δεν δημοσιεύεται στην Εφημερίδα της Κυβερ¬ 
νήσεως. 

6. Προσωπικό, που κατά τη δημοσίευση του παρόντος 
νόμου υπηρετεί σε ψυχιατρικά νοσοκομεία που ανήκουν 
στο Ε.Σ.Υ με σχέση εργασίας ιδιωτικού δικαίου αορίστου 
χρόνου σε προσωποπαγείς θέσεις Νοσοκόμου- Φύλακα 
Ασθενούς, επιτρέπεται να κατατάσσεται, σύμφωνα με τις 
διατάξεις του τρίτου εδαφίου της παραγράφου 4 του πα¬ 
ρόντος άρθρου, σε προσωποπαγείς θέσεις δευτεροβάθ¬ 
μιας εκπαίδευσης με την ίδια σχέση εργασίας και την ίδια 
ειδικότητα, που μετονομάζεται αυτοδικαίως με την έκδο¬ 
ση της απόφασης κατάταξης σε ειδικότητα Επιμελητή 
Ασθενούς, εφόσον συντρέχουν οι προϋποθέσεις του δεύ¬ 
τερου εδαφίου της ίδιας παραγράφου. 

7. Το προσωπικό των παραγράφων 4 και 6 του παρό¬ 
ντος άρθρου ασκεί τα οριζόμενα καθήκοντα στην παρά¬ 
γραφο 3 του ίδιου άρθρου. 

8. Θέσεις ειδικότητας Φυλάκων Ασθενών και κατηγο¬ 
ρίας ΥΕ των ψυχιατρικών νοσοκομείων, που κατά τη δη¬ 
μοσίευση του παρόντος νόμου είναι κενές ή κενώνονται 
εφεξής και δεν έχουν προκηρυχθεί για πλήρωση, μετα- 
φέρονται αυτοδικαίως στον κλάδο ΔΕ Επιμελητών Ασθε¬ 
νών και διαβαθμίζονται στους βαθμούς Δ'- Α'. Γιατη μετα¬ 
φορά εκδίδεται διαπιστωτική πράξη του Προέδρου του 
οικείου Πε.Σ.Υ, που δεν δημοσιεύεται στην Εφημερίδα 
της Κυβερνήσεως. 

9. Όταν πρόκειται για ψυχιατρικά νοσοκομεία που δεν 
ανήκουν σε Πε.Σ.Υ., τις αποφάσεις και τις διαπιστωτικές 
πράξεις που προβλέπονται στις παραγράφους Α.4, Α.5 
και Α.8 του παρόντος άρθρου εκδίδει ο Διοικητής του 
οκείου ψυχιατρικού νοσοκομείου. 

Β. Η διάταξη της παρ. 2 του άρθρου 19 του ν. 2470/1997 
(ΦΕΚ 40 Α') εφαρμόζεται από την έναρξη της ισχύος της 

και μέχρι το διορισμό Διοικητή, κατά τις διατάξεις του 
ν.2889/2001, και για τους υπαλλήλους που συμμετέχουν 
στα Διοικητικά Συμβούλια των νοσοκομείων του Ε.Σ.Υ. με 
την ιδιότητα του Προέδρου ή Αντιπροέδρου. Η ίδια διά¬ 
ταξη, από την έναρξη της ισχύος της, εφαρμόζεται και για 
τους υπαλλήλους που συμμετέχουν στο Δ.Σ. των Θερα¬ 
πευτηρίων Χρονιών Παθήσεων με την ιδιότητα του Προέ¬ 
δρου. 

Γ. Η Κεντρική Επιτροπή Ενδονοσοκομειακών Λοιμώξε¬ 
ων, που συστήθηκε με τις διατάξειςτηςπαρ.2του άρθρου 
14του ν. 1579/1985 (ΦΕΚ 127 Α') και λειτουργεί στα πλαί¬ 
σια του ΚΕ.Σ.Υ. (Κεντρικό Συμβούλιο Υγείας), σύμφωνα 
με την παρ.4 του άρθρου 13 του ν. 2519/1997 (ΦΕΚ 165 
Α'), καταργείται και όλες οι αρμοδιότητές της μεταβιβά¬ 
ζονται στο Κέντρο Ελέγχου Ειδικών Λοιμώξεων (Κ.Ε.Ε.Λ.). 

Δ. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομικών και 
Υγείας και Πρόνοιας μπορεί να καθορίζεται αμοιβή και 
αποζημίωση για έξοδα κίνησης για τα μέλη των επιτρο¬ 
πών του άρθρου 10 του π.δ. 84/2001 (ΦΕΚ 70 Α') και του 
π.δ. 247/1991 (ΦΕΚ 93 Α'). 

Ποσοστό 10% του προβλεπόμενου από τις διατάξεις 
των παραπάνω προεδρικών διαταγμάτων παράβολου για 
την εξέταση των υποβαλλόμενων αιτήσεων αποτελεί έσο¬ 
δο του προϋπολογισμού της οικείας Νομαρχιακής Αυτο¬ 
διοίκησης. 

Ε. Σε αλλοδαπούς οικονομικούς μετανάστες που έχουν 
μολυνθεί από τη λοίμωξη Ηΐν ή άλλα λοιμώδη νοσήματα, 
εφόσον χρήζουν θεραπευτικής αγωγής και δεν μπορεί 
στη χώρα προέλευσής τους ή και επιστροφής τους να χο¬ 
ρηγηθεί αποτελεσματική θεραπευτική αγωγή, χορηγείται 
δωρεάν νοσοκομειακή και ιατροφαρμακευτική περίθαλ¬ 
ψη. Για το διάστημα που διαρκεί η θεραπευτική αγωγή, οι 
αλλοδαποί οικονομικοί μετανάστες δικαιούνται προσωρι¬ 
νής άδειας παραμονής και εργασίας. Με απόφαση του 
Υπουργού Υγείας και Πρόνοιας καθορίζονται οι προϋπο¬ 
θέσεις και ρυθμίζονται οι αναγκαίες λεπτομέρειες για την 
εφαρμογή αυτής της διάταξης. 

ΣΤ. Η διάταξη της παρ. 7 στοιχείο β' του ν. 2920/2001 
(ΦΕΚ 131 Α') αντικαθίσταται ως εξής: 

"β) Οι Επιθεωρητές και οι Βοηθοί Επιθεωρητές λαμβά¬ 
νουν τις τακτικές αποδοχές, καθώς και όλα τα με οποια¬ 
δήποτε ονομασία επιδόματα και οποιεσδήποτε λοιπές 
παροχές και πάγιες αποζημιώσεις της οργανικήςτους θέ¬ 
σης, πλην εφημεριών. Εάν το σύνολο των παραπάνω τα¬ 
κτικών αποδοχών και κάθε φύσης επιδομάτων υπολείπε¬ 
ται των τακτικών μηνιαίων αποδοχών του Επιμελητή Α' 
του Ε.Σ.Υ με δέκα (10) χρόνια υπηρεσίας για τους Επιθε¬ 
ωρητές και του Επιμελητή Β'του Ε.Σ.Υ με δέκα (10) χρό¬ 
νια υπηρεσίας για τους Βοηθούς Επιθεωρητές, συμπερι¬ 
λαμβανομένων των επιδομάτων και λοιπών παροχών 
εκτός των εφημεριών, καταβάλλεται η διαφορά ως επίδο¬ 
μα εξίσωσης και οι σχετικές δαπάνες βαρύνουν τις πι¬ 
στώσεις του προϋπολογισμού του Υπουργείου Υγείας και 
Πρόνοιας. Στον Γενικό Επιθεωρητή, στους Επιθεωρητές 
και στους Βοηθούς Επιθεωρητές καταβάλλεται, επιπλέ¬ 
ον, ειδική πρόσθετη αποζημίωση, το ύψος της οποίας κα¬ 
θορίζεται, κατά ειδικότητα, με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Υγείας και Πρόνοιας και η σχετική 
δαπάνη βαρύνει τις πιστώσεις του προϋπολογισμού του 
Υπουργείου Υγείας και Πρόνοιας." 


Ζ. Μέχρι την έκδοση του προεδρικού διατάγματος της 
παρ. 7 του άρθρου 6 του ν. 2646/1998 (ΦΕΚ 236 Α', 
20.1.1995), οι νέες Υπηρεσίες Κοινωνικής Φροντίδας, που 
προβλέπονται από το άρθρο 13 του προαναφερθέντος 
νόμου, λειτουργούν στο πλαίσιο των συγχωνευθέντων με 
το άρθρο 7 του νόμου αυτού νομικών προσώπων (ΠΙΚΠΑ, 
ΕΟΠ, Κ.Β.ΜΗΤΕΡΑ), σύμφωνα με την ισχύουσα νομοθε¬ 
σία που τα διέπει. 

Το προσωπικό της παρ. 2 του άρθρου 13 του ίδιου νό¬ 
μου, που υπηρετεί στον Εθνικό Οργανισμό Κοινωνικής 
Φροντίδας, διέπεται από τις διατάξεις του Δημοσιοϋπαλ¬ 
ληλικού Κώδικα, όπως κάθε φορά ισχύουν, η δε κατανομή 
των θέσεων του προσωπικού αυτού στις προαναφερόμε- 
νες υπηρεσίες, καθώς και οι ειδικότερες αρμοδιότητες 
και τα καθήκοντα αυτού καθορίζονται με αποφάσεις του 
Δ.Σ του Ε.Ο.Κ.Φ., που εγκρίνονται από τον Υπουργό Υγεί¬ 
ας και Πρόνοιας. 

Η. Οι Ιατρικοί και Οδοντιατρικοί Σύλλογοι, ο Πανελλή¬ 
νιος Ιατρικός Σύλλογος και η Ελληνική Οδοντιατρική 
Ομοσπονδία, που εξαιρούνται από την εφαρμογή του συ¬ 
νόλου των διατάξεωντουν.δ. 496/1974, όπως ισχύουν σή¬ 
μερα, είναι νομικά πρόσωπα δημοσίου δικαίου, έχουν ίδια 
περιουσία και υπόκεινται στις διατάξεις του κοινού δικαί¬ 
ου ως προς την απόκτηση δικαιωμάτων, την ανάληψη 
υποχρεώσεων και την εν γένει διαχείριση και αξιοποίηση 
της περιουσίας τους, διοικούνταιδεδιαΣυμ-βουλίου. Για 
την επίτευξη των σκοπών τους οι Ιατρικοί και Οδοντιατρι¬ 
κοί Σύλλογοι, ο Π.Ι.Σ. καιη Ε.Ο.Ο. μπορούννα ιδρύουννο- 
μικά πρόσωπα με εταιρική ή μη μορφή. 

Θ.1. Για τη διαχείριση και αξιοποίηση της περιουσίας 
τους ο Πανελλήνιος Φαρμακευτικός Σύλλογος, καθώς και 
οι κατά τόπους Φαρμακευτικοί Σύλλογοι μπορούν να 
ιδρύουν Νομικά Πρόσωπα με εταιρική ή μη μορφή. 

2. Στο τέλος της παρ. 7 του άρθρου 52 του ν. 3601 /1928 
προστίθεται δεύτερο εδάφιο, ως εξής: 

"Με αποφάσειςτου Διοικητικού Συμβουλίου του Πανελ¬ 
λήνιου Φαρμακευτικού Συλλόγου, που εγκρίνονται από 
τον Υπουργό Υγείας και Πρόνοιας, μπορεί να πραγματο¬ 
ποιούνται εκπαιδευτικά και μετεκπαιδευτικά σεμινάρια, 
διαλέξεις και έκδοση εντύπων αγωγής υγείας για την 
πραγματοποίηση των σκοπών αυτών, η δαπάνη των οποί¬ 
ων βαρύνει τον προϋπολογισμό του Πανελλήνιου Φαρμα¬ 
κευτικού Συλλόγου." 

3. Στο άρθρο 1 του ν. 1963/1991 (ΦΕΚ 138 Α') προστίθε¬ 
ται τέταρτη παράγραφος, ως εξής: 

"4. Δεν χορηγείται άδεια ιδρύσεως φαρμακείου σε φαρ¬ 
μακοποιούς που έχουν συμπληρώσει το 70ό έτος της ηλι¬ 
κίας τους. Άδειες ίδρυσης και λειτουργίας φαρμακείων 
και φαρμακαποθηκών, που ανήκουν σε φαρμακοποιούς, 
που έχουν συμπληρώσει το 70ό έτος της ηλικίας τους, 
ανακαλούνται με πράξη της αρμόδιας αρχής. Η ισχύς της 
διάταξης αυτής αρχίζει από 1.1.2003." 

4. Στην παράγραφο 3 του άρθρου 8 του ν. 1963/1991 
προστίθεται περίπτωση ζ' που έχει ως εξής: 

"ζ. Οι συνέπειες και ο τρόπος εφαρμογής των επιβαλλό¬ 
μενων διοικητικών, συμβατικών και πειθαρχικών κυρώσε¬ 
ων σε βάρος των φαρμακοποιών - μετόχων τα φαρμακεία 
των οποίων μετέχουν στην Ε.Φ.". 

5. Τα ιδρυόμενα στο εξής φαρμακεία πρέπει να απέχουν 
μεταξύ τους και από τα ήδη λειτουργούντα τουλάχιστον 
εκατό (100) μέτρα, η δε απόσταση μετράται από τα πλη- 
σιέστερα άκρα των κύριων προσόψεων των φαρμακείων, 

κατ' ευθείαν νοητή γραμμή επί χάρτου ή τοπογραφικού 
σχεδιαγράμματος θεωρημένου από την αρμόδια πολεο- 
δομική υπηρεσία. Η παράγραφος 4β του άρθρου 6 του 
ν. 1963/1991 καταργείται. 

6. Στον Οργανισμό του Πανελλήνιου Φαρμακευτικού 
Συλλόγου προστίθενται οι εξής θέσεις προσωπικού: 

α. Μία (1) θέση κλάδου Π.Ε. Διοικητικού /Οικονομικού, 
με βαθμό Διευθυντή. 

β. Μία (1) θέση κλάδου Π.Ε. Διοικητικού / Οικονομικού, 
με βαθμούς Δ' έως Α'. 

γ. Μία (1) θέση κλάδου Π.Ε. Βιβλιοθηκονόμου, με βαθ¬ 
μούς Δ' έως Α'. 

δ. Δύο (2) θέσεις κλάδου Δ.Ε. Διοικητικών Γραμματέων, 
με βαθμούς Δ' έως Α'. 

ε. Μία (1) θέση μεταφραστή της αγγλικής ή γαλλικής 
γλώσσας, με σχέση εργασίας ιδιωτικού δικαίου ορισμέ¬ 
νου χρόνου, τριετούς διάρκειας. Προσόν διορισμού ορί¬ 
ζεται πτυχίο ή δίπλωμα μετάφρασης και διερμηνείας 
Α.Ε.Ι. της ημεδαπής ή ισότιμο αντίστοιχης ειδικότητας 
σχολών της αλλοδαπής ή πτυχίο ή δίπλωμα ξενόγλωσσου 
τμήματος Α.Ε.Ι. της ημεδαπής ή ισότιμο σχολών της αλ¬ 
λοδαπής. 

Προσόντα διορισμού του προσωπικού υπό στοιχεία β' 
μέχρι δ' είναι αυτά που προβλέπονται από το προεδρικό 
διάταγμα 50/2001 (ΦΕΚ39Α'). 

Άρθρο 12 

Α. Από 1.1.2002, το ποσοστό δέκα τοις εκατό (10%) επί 
των πόσης φύσεως εσόδων του Ε.Ο.Φ., όπως αυτό προ- 
βλέπεται από το δεύτερο εδάφιο της παρ. 4 του άρθρου 
40του ν. 2065/1992, ανεξαρτήτως του χρόνου βεβαίωσης 
των εσόδων αυτών, τροποποιείται σε ποσοστό πενήντα 
τοις εκατό (50%). 

Β. 1. Συνιστάται στον Εθνικό Οργανισμό Φαρμάκων ει¬ 
δικός λογαριασμός για την αξιοποίηση των κονδυλίων 
που διατίθενται σε αυτόν από την εκτέλεση ερευνητικών, 
επιμορφωτικών και άλλων συναφών δραστηριοτήτων, εκ¬ 
παιδευτικών προγραμμάτων, μελετών, έργων και από πα¬ 
ροχή σχετικών υπηρεσιών, που χρηματοδοτούνται από 
κονδύλια της Ευρωπαϊκής Ένωσης, ιδιώτες ή δημόσιους 
φορείς. 

2. Σκοπός του Λογαριασμού είναι η διάθεση και διαχεί¬ 
ριση των κονδυλίων για τις ανάγκες ερευνητικών, εκπαι¬ 
δευτικών, επιμορφωτικών έργων, για την παροχή επιστη¬ 
μονικών, τεχνολογικών υπηρεσιών, την εκπόνηση ειδικών 
μελετών, την εκτέλεση δοκιμών, μετρήσεων εργαστηρια¬ 
κών εξετάσεων και αναλύσεων, την ανάπτυξη νέων μεθο¬ 
δολογιών, την παροχή γνωμοδοτήσεων, τη χρηματοδό¬ 
τηση επιστημονικών εκδόσεων, τη συμμετοχή σε διεθνείς 
επιστημονικές επιτροπές, ως και άλλων σχετικών υπηρε¬ 
σιών ή δραστηριοτήτων που συμβάλλουν στην καλύτερη 
ενάσκηση των αρμοδιοτήτων του Ε.Ο.Φ.. 

3. Για την υποστήριξη και επίτευξη των σκοπών του Λο¬ 
γαριασμού, ο Ε.Ο.Φ. μπορεί να προσλαμβάνει ειδικούς 
επιστήμονες με συμβάσεις εργασίας ιδιωτικού δικαίου 
ορισμένου χρόνου, οι οποίοι θα απασχολούνται ειδικά και 
μόνο για το έργο για το οποίο προσελήφθησαν, σύμφωνα 
με τις κείμενες διατάξεις. 

4. Οι πόροι του ειδικού αυτού λογαριασμού προέρχο¬ 
νται από κονδύλια της Ευρωπαϊκής Ένωσης, έσοδα από 
παροχές υπηρεσιών σε τρίτους, ειδικές εισφορές και 
χρηματοδοτήσεις από δημόσιες επιχειρήσεις, άλλους 
δημόσιους φορείς, ιδιωτικές επιχειρήσεις ή ιδιώτες, διε¬ 


θνείς οργανισμούς, άλλα τυχόν έσοδα που θα προβλε- 
φθούν από ειδικές διατάξεις νόμων, πρόσοδοι από περι¬ 
ουσιακά στοιχεία που αποκτώνται μέσω του ειδικού λο¬ 
γαριασμού και δωρεές κάθε είδους με πράξεις εν ζωή ή 
αιτία θανάτου. 

5. Ο λογαριασμός διοικείται από τριμελή Επιτροπή που 
ορίζεται από το Διοικητικό Συμβούλιο του Ε.Ο.Φ.. Ειδικό¬ 
τερα θέματα σχετικά με τη σύσταση, διαχείριση και λει¬ 
τουργία του ειδικού αυτού λογαριασμού ρυθμίζονται με 
κοινή απόφαση των Υπουργών Οικονομικών και Υγείας 
και Πρόνοιας. 

Γ. Η παράγραφος 2 του άρθρου 23 του ν. 2737/1999 
(ΦΕΚ 174 Α'), με το οποίο αντικαταστάθηκε το άρθρο 20 
του ν. 2458/1997 (ΦΕΚ 15 Α'), αντικαθίσταται ως εξής: 

"2. Η Ειδική Επιτροπή είναι εννεαμελής και συγκροτείται 
από πέντε (5) καθηγητές ή αναπληρωτές καθηγητές των 
σχολών επιστημών υγείας των Α.Ε.Ι. ή γιατρούς με βαθμό 
διευθυντή του Ε.Σ.Υ., έκτων οποίων τουλάχιστον ένας θα 
είναι παθολόγος και ένας φαρμακολόγος, έναν φαρμακο¬ 
ποιό με προϋπηρεσία άνω των πέντε (5) ετών στο Ε.Σ.Υ., 
έναν γιατρό ή φαρμακοποιό του Ε.Ο.Φ., καθώς και έναν 
γιατρό ή φαρμακοποιό του Ι.Κ.Α. και του Ο.Γ.Α., πουπρο- 
τείνεται από τις Διοικήσεις τους. Για καθένα από τα μέλη 
ορίζεται αντίστοιχα και αναπληρωτής. Πρόεδρος ορίζε¬ 
ται καθηγητής ή αναπληρωτής καθηγητής Α.Ε.Ι.. 

Έργο της Ειδικής Επιτροπής είναι η κατάρτιση νέου ή η 
αναθεώρηση του καταλόγου συνταγογραφούμενων 
φαρμάκων για όλους τους ασφαλιστικούς φορείς και το 
Δημόσιο, με αντικειμενικά κριτήρια, όπως η αποδεδειγμέ¬ 
νη θεραπευτική αποτελεσματικότητάτους, η ανεκτικότη¬ 
τα και ασφάλεια, το μέσο κόστος ημερήσιας θεραπείας, η 
χορήγησή τους από τις κοινωνικές ασφαλίσεις άλλων χω¬ 
ρών, καθώς και κάθε άλλο ενδεδειγμένο κριτήριο κατά 
την κρίση της Επιτροπής, τα οποία ανακοινώνει στους εν¬ 
διαφερομένους. Η Επιτροπή δύναται, κατά την κρίση της, 
να αναθέτει σε ειδικούς εισηγητές ή σε ειδικές εισηγητι¬ 
κές επιτροπές τη μελέτη θεμάτων της αρμοδιότητάς της, 
συμπεριλαμβανομένων και φαρμακοοικονομικών μελε¬ 
τών." 

Δ. 1. Η προθεσμία για την έκδοση της κοινής υπουργι¬ 
κής απόφασης που προβλέπεται από το πρώτο εδάφιο 
της παραγράφου 5 του άρθρου 5 του ν. 2161/1993 (ΦΕΚ 
119 Α'), όπως αυτό αντικαταστάθηκε με την παράγραφο 1 
του άρθρου 6 του ν. 2256/1994 (ΦΕΚ 196 Α'), παρατείνε- 
ται μέχρι την 31.12.2001. Από την έκδοση του κανονισμού 
εσωτερικής λειτουργίας, το ήδη υπηρετούν προσωπικό 
του Ο.ΚΑ.ΝΑ. με σύμβαση εργασίας αορίστου χρόνου 
εντάσσεται στις προβλεπόμενες θέσεις, ανάλογα με τα 
προσόντα και την ειδικότητά τους με αιτιολογημένη από¬ 
φαση του Δ.Σ.. 

2. Το άρθρο 3του ν. 2161/1993, όπως αυτό τροποποιή¬ 
θηκε με την παρ. 4 του άρθρου 8 του ν. 2194/1994 (ΦΕΚ 
34 Α'), αντικαθίσταται ως εξής: 

"Ο Ο.ΚΑ.ΝΑ. διοικείται από επταμελές διοικητικό συμ¬ 
βούλιο (Δ.Σ.), που διορίζεται με απόφαση του Υπουργού 
Υγείας και Πρόνοιας και αποτελείται από καταξιωμένα και 
αναγνωρισμένα πρόσωπα του οικονομικού και επιστημο¬ 
νικού χώρου του ιδιωτικού τομέα ή της δημόσιας διοίκη¬ 
σης, που μπορούν με τις γνώσεις και την πείρα τους να 
συμβάλλουν αποτελεσματικά στην επίτευξη των σκοπών 
του Οργανισμού. 

Στο επταμελές διοικητικό συμβούλιο υποχρεωτικά συμ¬ 
μετέχουν, οι ίδιοι ή οι αναπληρωτές τους, ο επικεφαλής 

του συντονιστικού οργάνου δίωξης ναρκωτικών και ο 
Πρόεδρος της Κ.Ε.Δ.Κ.Ε.. Εκτων υπολοίπων μελών ένας 
θα είναι πτυχιούχος σχολών επιστημών υγείας, ένας αν¬ 
θρωπιστικών επιστημών (ψυχολόγος, κοινωνιολόγος) και 
ένας επιστημών νομικής. 

Ο Πρόεδρος του Δ.Σ. ορίζεται από το Υπουργικό Συμ¬ 
βούλιο, με πρόταση του Υπουργού Υγείας και Πρόνοιας. 
Ο Πρόεδροςτου Δ.Σ. είναι πλήρους απασχόλησης, ενώ ο 
Αντιπρόεδρος του Δ.Σ. είναι πλήρους ή μερικής απασχό¬ 
λησης. Με την απόφαση διορισμού του Προέδρου και του 
Αντιπροέδρου του Οργανισμού Κατά των Ναρκωτικών 
ορίζεται και το καθεστώς πλήρους ή μερικής απασχόλη¬ 
σης του Αντιπροέδρου στον Οργανισμό. 

Η θητεία του Προέδρου και των μελών του Δ.Σ. ορίζεται 
σε τρία χρόνια. Ο Πρόεδρος και τα μέλη του Δ.Σ. είναι 
ελευθέρως ανακλητά και η αντικατάστασή τους, για το 
υπόλοιπο της θητείας, γίνεται με την ίδια διαδικασία. Το 
ύψος και ο τρόπος αμοιβής του Προέδρου και των μελών 
του Δ.Σ. καθορίζονται με κοινή απόφαση των Υπουργών 
Οικονομικών και Υγείας και Πρόνοιας. 

Το Δ.Σ. βρίσκεται σε απαρτία όταν τα παρόντα μέλη εί¬ 
ναι περισσότερα από τα απάντα. Μεταξύ των παρόντων 
πρέπει υποχρεωτικά να είναι και ο Πρόεδρος ή ο Αντι¬ 
πρόεδρος. 

Ο διορισμός νέου μέλους, κατά τη διάρκεια της θητείας 
του Δ.Σ., λόγω κενώσεως θέσεως από οποιαδήποτε αιτία, 
γίνεται για το μέχρι της λήξης τη θητείας των λοιπών με¬ 
λών χρόνο. Σε περίπτωση κενώσεως θέσεων μελών και 
μέχρι να διορισθούν νέα μέλη, το Δ.Σ. εξακολουθεί να λει¬ 
τουργεί νόμιμα για τρεις μήνες, εφόσονπαραμένουντου- 
λάχιστον τέσσερα από τα ορισθέντα μέλη του, συμπερι¬ 
λαμβανομένου σε αυτά του Προέδρου ή Αντιπροέδρου." 

Η θητεία του υφιστάμενου Διοικητικού Συμβουλίου λή¬ 
γει μετά τριάντα (30) ημέρες από τη δημοσίευση του νό¬ 
μου. 

3. Η παράγραφος 1 του άρθρου 5του ν. 2161/1993 (ΦΕΚ 
119 Α') "Καταπολέμηση διάδοσης των ναρκωτικών και άλ¬ 
λες διατάξεις" αντικαθίσταται ως εξής: 

"1. Στον Ο.ΚΑ.ΝΑ. συνιστάται μία θέση Γενικού Διευθυ¬ 
ντή, με τριετή θητεία. Η θέση αυτή πληρώνεται κάθε φο¬ 
ρά με δημόσια προκήρυξη. Η εξέταση των υποψηφιοτή¬ 
των και η επιλογή του καταλληλότερου υποψηφίου γίνε¬ 
ται με αιτιολογημένη απόφαση του Διοικητικού 
Συμβουλίου του Οργανισμού. Με την ίδια απόφαση καθο¬ 
ρίζονται και οι μηνιαίες αποδοχές του. Απαραίτητα προ¬ 
σόντα για την κατάληψή της είναι: α) η κατοχή πτυχίου 
ανώτατης σχολής ημεδαπής ή αλλοδαπής και μεταπτυ¬ 
χιακού τίτλου σπουδών, β) η ευδόκιμη υπηρεσία, δεόντως 
αποδεικνυόμενη, σε θέσεις του Δημοσίου ή ιδιωτικού το¬ 
μέα και δ) εμπειρία στο αντικείμενο με το οποίο ασχολεί- 
ται ο Οργανισμός. Ο Γενικός Διευθυντής είναι πλήρους 
και αποκλειστικής απασχόλησης, προΐσταται δε όλωντων 
υπηρεσιών του Οργανισμού. Σκοπός της συνιστώμενης 
θέσης Γενικού Διευθυντή είναι ο συντονισμός της δράσης 
τόσο των κεντρικών υπηρεσιών όσο και των κάθε επιμέ- 
ρους μονάδων της αρμοδιότητας του Ο.ΚΑ.ΝΑ.." 

Οι προβλεπόμενες, από τον εσωτερικό κανονισμό λει¬ 
τουργίας, θέσεις διευθυντών πληρώνονται κατόπιν προ¬ 
κήρυξης, με σύμβαση εργασίας ιδιωτικού δικαίου, διάρ¬ 
κειας τριών ετών. Το Δ.Σ. του Οργανισμού δύναται, κατό¬ 
πιν αξιολόγησης, να ανανεώνει τη σύμβαση αυτή για ίσο 
ή μικρότερο διάστημα. 

4. Συνιστάται Επιτροπή Διυπουργικού Συντονισμού, 


όπου μετέχουν οι προϊστάμενοι των Διευθύνσεων, Τμη¬ 
μάτων ή Γ ραφείων που είναι αρμόδια για την εφαρμογή 
και παρακολούθηση του Εθνικού Σχεδίου Δράσης, από τα 
Υπουργεία Εσωτερικών, Δημόσιας Διοίκησης και Αποκέ¬ 
ντρωσης, Εθνικής Άμυνας, Οικονομικών, Εθνικής Παιδεί¬ 
ας και Θρησκευμάτων, Εργασίας και Κοινωνικών Ασφαλί¬ 
σεων, Υγείας και Πρόνοιας, Δικαιοσύνης, Πολιτισμού, 
Εμπορικής Ναυτιλίας, Δημόσιας Τάξης. Πρόεδρος της 
Επιτροπής είναι διευθυντικό στέλεχος του Ο.ΚΑ.ΝΑ.. Η 
Επιτροπή θα συνέρχεται τουλάχιστον μία φορά το μήνα. 
Αντικείμενό της είναι ο συντονισμός και η προώθηση των 
αναγκαίων μέτρων, προγραμμάτων και δράσεων, εκ μέ¬ 
ρους των συναρμόδιων Υπουργείων, στα πλαίσια του 
Εθνικού Σχεδίου Δράσης, καθώς και η παρακολούθηση 
εφαρμογής τους. 

Ε. Το άρθρο 19 του ν. 2716/1999 (ΦΕΚ 96 Α'), που αντι¬ 
κατέστησε το άρθρο 12 του ν. 2161/1993 (ΦΕΚ 119 Α'), 
αντικαθίσταται ως εξής: 

"1. Η χορήγηση ουσιών για υποκατάσταση της εξάρτη¬ 
σης απαγορεύεται. Κατ’ εξαίρεση η χορήγηση των ου¬ 
σιών αυτών επιτρέπεται από: α) δημόσιες, ειδικές προς 
τούτο, μονάδες στις οποίες χορηγείται η σχετική άδεια, 
με απόφαση του Υπουργού Υγείας και Πρόνοιας μετά από 
γνώμη του Ο.ΚΑ.ΝΑ., β) τον Ο.ΚΑ.ΝΑ., μετά από σχετική 
άδεια που χορηγείται με απόφαση του Υπουργού Υγείας 
και Πρόνοιας. Στις ανωτέρω αποφάσεις καθορίζονται ει- 
δικώς οι ουσίες, των οποίων επιτρέπεται η χορήγηση και 
οι όροι κάτω από τους οποίους θα χορηγούνται. 

2. Η χορήγηση ανταγωνιστικών ουσιών που αδρανοποι- 
ούν τη λειτουργία των υποδοχέων των οπιούχων επιτρέ¬ 
πεται για τις ενδείξεις που αναφέρονται στην άδεια κυ¬ 
κλοφορίας τους. Με απόφαση του Υπουργού Υγείας και 
Πρόνοιας μετά από γνώμη του Ο.ΚΑ.ΝΑ. καθορίζονται ει- 
δικώς οι ουσίες, οι όροι και οι προϋποθέσεις χορήγησης, 
συνταγογράφησης και διάθεσης των ουσιών αυτών από 
δημόσιους ή ιδιωτικούς φορείς και ιατρούς. 

3. Όποιος χορηγεί ουσίες για υποκατάσταση της εξάρ¬ 
τησης, κατά παράβαση αυτής της διάταξης και των σχετι¬ 
κών υπουργικών αποφάσεων .τιμωρείται σύμφωνα με το 
άρθρο ΙΟτου ν. 2161/1993. 

4. Με απόφαση του Υπουργού Υγείας και Πρόνοιας 
μπορεί να καθορίζονται οι γενικοί όροι, οι προϋποθέσεις 
και άλλες λεπτομέρειες για την εκτέλεση και εφαρμογή 
προγραμμάτων υποκατάστασης από δημόσιους φορείς." 

ΣΤ. Το τρίτο εδάφιο της παραγράφου 2 του άρθρου 2 
του ν. 2716/1999 (ΦΕΚ 96 Α') "Εκσυγχρονισμός υπηρε¬ 
σιών Ψυχικής Υγείας και άλλες διατάξεις" αντικαθίσταται 
ως εξής: 

"2. Η Ειδική Επιτροπή Ελέγχου Προστασίας των Δικαιω¬ 
μάτων των Ατόμων με Ψυχικές Διαταραχές είναι εννεαμε- 
λής και αποτελείται από: 
α) έναν ψυχίατρο και έναν παιδοψυχίατρο, 
β) δύο κοινωνικούς λειτουργούς, 
γ) έναν από τους λοιπούς επαγγελματίες ψυχικής υγείας, 
δ) δύο νομικούς, 

ε) δύο εκπροσώπους των χρηστών υπηρεσιών ψυχικής 
υγείας ή των συλλόγων οικογενειών των χρηστών." 

Άρθρο 13 

Συμπλήρωση διατάξεων του ν. 2889/2001 

1. Η παρ. 8 του άρθρου 2 του ν. 2889/2001 αντικαθί¬ 
σταται ως εξής: 

"8. Σε κάθε Πε.Σ.Υ. συνιστάται Νοσηλευτικό Συμβούλιο, 

που αποτελείται από τους διευθυντές της νοσηλευτικής 
υπηρεσίας όλων των αποκεντρωμένων μονάδων του. 

Πρόεδρος του Συμβουλίου ορίζεται ο αρχαιότερος δι¬ 
ευθυντής. 

Το Νοσηλευτικό Συμβούλιο γνωμοδοτεί, κατόπιν ερω¬ 
τήματος του Προέδρου του Πε.Σ.Υ., για κάθε θέμα που 
αφορά τη νοσηλευτική υπηρεσία. 

Οι Διευθυντές της Νοσηλευτικής Υπηρεσίας, καθώς και 
οι Διευθυντές των τομέων της Νοσηλευτικής Υπηρεσίας 
των νοσοκομείων προέρχονται από τους υπαλλήλους 
όλων των αποκεντρωμένων μονάδων του οικείου Πε.Σ.Υ., 
που ανήκουν στους κλάδους των οποίων οι υπάλληλοι 
μπορούν να προΐστανται στη νοσηλευτική υπηρεσία. 

Για την εφαρμογή των οριζομένων στο άρθρο 82 του ν. 
2683/1999, το Νοσηλευτικό Συμβούλιο, ως Υπηρεσιακό 
Συμβούλιο, με βάση τις καταστάσεις όλων των αποκε¬ 
ντρωμένων μονάδωντου Πε.Σ.Υ., που συντάσσονται κατά 
τις διατάξεις του άρθρου 86 του ν. 2683/1999, καταρτίζει 
ενιαίο πίνακα προακτέων στο βαθμό του Διευθυντή. Οι 
υπάλληλοι που περιλαμβάνονται στον ενιαίο πίνακα προ¬ 
ακτέων στο βαθμό του Διευθυντή προάγονται, κατά τη 
σειρά της εγγραφής τους, στο βαθμό του Διευθυντή και 
τοποθετούνται σε κενή ή κενούμενη θέση Διευθυντή ή Δι¬ 
ευθυντή τομέα της Νοσηλευτικής Υπηρεσίας σε οποιοδή- 
ποτε νοσοκομείο του οικείου Πε.Σ.Υ.. 

Σε περίπτωση κατά την οποία δεν είναι δυνατή, σύμφω¬ 
να με τον ενιαίο πίνακα προακτέων, η πλήρωση κενών θέ¬ 
σεων Διευθυντών ή Διευθυντών τομέων της Νοσηλευτι¬ 
κής Υπηρεσίας των νοσοκομείωντου Πε.Σ.Υ., λόγω έλλει¬ 
ψης υπαλλήλων που έχουν τα ουσιαστικά και τυπικά 
προσόντα για προαγωγή στο βαθμό του Διευθυντή, το 
Νοσηλευτικό Συμβούλιο εφαρμόζει τις διατάξεις της παρ. 
6 του άρθρου 82 του ν. 2683/1999. 

Το Νοσηλευτικό Συμβούλιο,όταν ενεργεί ως Υπηρεσια¬ 
κό Συμβούλιο, συγκροτείται από τους τρεις (3) αρχαιότε¬ 
ρους Διευθυντές και δύο αιρετούς εκπροσώπους των νο¬ 
σηλευτών, μαιών, επισκεπτών υγείας και βοηθών νοση¬ 
λευτών, τουλάχιστον κατηγορίας ΔΕ με βαθμό Α'. Για τον 
τρόπο, τη διαδικασία και τις λοιπές προϋποθέσεις για την 
ανάδειξη των αιρετών εκπροσώπων εφαρμόζονται τα 
προβλεπόμενα στην παράγραφο 15 του άρθρου 3 αυτού 
του νόμου. 

Στο Α' Πε.Σ.Υ. Νοτίου Αιγαίου, η Νοσηλευτική Επιτροπή 
του Νοσοκομείου Σύρου λειτουργεί και ως Νοσηλευτικό 
Συμβούλιο του Πε.Σ.Υ., με τη συμμετοχή του Διευθυντή 
Νοσηλευτικής Υπηρεσίας του Νοσοκομείου Νάξου, χω¬ 
ρίς αρμοδιότητες Υπηρεσιακού Συμβουλίου. Η επιλογή 
του Διευθυντή και των Διευθυντών τομέων της Νοσηλευ¬ 
τικής Υπηρεσίας του Νοσοκομείου Σύρου και του Νοσο¬ 
κομείου Νάξου γίνεται από το Υπηρεσιακό Συμβούλιο του 
άρθρου 159 του ν. 2683/1999. 

Οορισμόςτων μελώντου Νοσηλευτικού Συμβουλίου γί¬ 
νεται με πράξη του Προέδρου του Πε.Σ.Υ., με την οποία 
ορίζεται και ένας διοικητικός υπάλληλος του Πε.Σ.Υ. ή 
των αποκεντρωμένων μονάδων του, με τον αναπληρωτή 
του, ως Γραμματέας." 

2. Στο τέλος της παραγράφου 7 του άρθρου 6 του ν. 
2889/2001 προστίθενται εδάφια ως εξής: 

"Οι Υποδιευθυντές Διοικητικού-Οικονομικού ή με οποι¬ 
αδήποτε άλλη ονομασία της διοικητικής υπηρεσίας φέ¬ 


ρουν βαθμό Διευθυντή. Για την πλήρωση των θέσεων Δι¬ 
ευθυντή και Υποδιευθυντή της Διοικητικής Υπηρεσίας, 
συντάσσεται ενιαίος πίνακας προακτέων στο βαθμό του 
Διευθυντή, σύμφωνα με τα οριζόμενα στα προηγούμενα 
εδάφια της παρούσας παραγράφου. Οι υπάλληλοι που 
περιλαμβάνονται στον ενιαίο πίνακα προακτέων στο βαθ¬ 
μό του Διευθυντή τοποθετούνται με απόφαση του Προέ¬ 
δρου του οικείου Πε.Σ.Υ. σε κενή θέση ή κενούμενη θέση 
Διευθυντή ή Υποδιευθυντή της Διοικητικής - Οικονομικής 
Υπηρεσίας σε οποιοδήποτε νοσοκομείο του Πε.Σ.Υ.." 

3. Οι κατά τις διατάξεις της παραγράφου 8 του άρθρου 

2 και της παραγράφου 7 του άρθρου 6 του ν.2889/2001 
(ΦΕΚ37 Α'), όπως τροποποιούνται και συμπληρώνονται 
με τις διατάξεις των παραγράφων 1 και 2 του παρόντος 
άρθρου, καταρτιζόμενοι ενιαίοι πίνακες προακτέων στο 
βαθμό Διευθυντή υπόκεινται σε έλεγχο νομιμότητας που 
ασκείται από τον Πρόεδρο του οικείου Πε.Σ.Υ., σύμφω¬ 
να με τις διατάξεις του άρθρου 89 του ν. 2683/1999 (ΦΕΚ 
19 Α'). 

4. Η πράξη προαγωγής στο βαθμό Διευθυντή και η από¬ 
φαση τοποθέτησης των περιλαμβανομένων στους ενιαί¬ 
ους πίνακες προακτέων των παραγράφων 1 και 2 του πα¬ 
ρόντος άρθρου εκδίδονται από τον Πρόεδρο του οικείου 
Πε.Σ.Υ. 

5. Μετάταξη υπαλλήλων με βαθμό Διευθυντή, που 
έχουν προαχθεί με βάση τους ενιαίους πίνακες προακτέ- 
ωντηςπαραγράφουδτου άρθρου 2 και της παραγράφου 
7 του άρθρου 6 του ν.2889/2001, όπως τροποποιούνται 
και αντικαθίστανται με το παρόν άρθρο, σε ομοιόβαθμη 
θέση άλλης αποκεντρωμένης μονάδας του οικείου 
Πε.Σ.Υ., στην οποία μπορούν να προΐστανται κατά τον ορ¬ 
γανισμό της μονάδας αυτής, πραγματοποιείται για αντι¬ 
μετώπιση υπηρεσιακών αναγκών με απόφαση του Προέ¬ 
δρου του οικείου Πε.Σ.Υ., που εκδίδεται ύστερα από γνώ¬ 
μη του Υπηρεσιακού Συμβουλίου. 

6. Η κατά τις διατάξεις του τελευταίου εδαφίου της πα¬ 
ραγράφου 7 του άρθρου 6 του ν. 2889/2001, όπως συ¬ 
μπληρώνεται με την παρ. 2 του παρόντος άρθρου,ανάθε¬ 
ση των καθηκόντων της θέσης Διευθυντή γίνεται από τον 
Πρόεδρο του οικείου Πε.Σ.Υ.. 

7. Οι κατά τις παραγράφους 4 και 5 του παρόντος άρ¬ 
θρου αποφάσεις προαγωγής, τοποθέτησης και μετάτα¬ 
ξης Διευθυντών δημοσιεύονται σε περίληψη στην Εφημε¬ 
ρίδα της Κυβερνήσεως. Οιτοποθετούμενοιή μετατασσό¬ 
μενοι Διευθυντές καθίστανται υπάλληλοι των υπηρεσιών, 
στις οποίες ανήκουν οι οργανικές μονάδες στις οποίες το¬ 
ποθετούνται ή μετατάσσονται. 

8. Η κατά τις διατάξεις της παραγράφου 12 του άρθρου 

3 του ν. 2889/2001 μετάταξη υπαλλήλων από κρατικά νο¬ 
μικά πρόσωπα ιδιωτικού δικαίου στα Πε.Σ.Υ. διενεργείται 
σε κενές θέσεις με σχέση εργασίας ιδιωτικού δικαίου αο¬ 
ρίστου χρόνου και, αν δεν υπάρχουν, με μεταφοράτης θέ¬ 
σης που κατέχει ο μετατασσόμενος με σχέση εργασίας 
ιδιωτικού δικαίου αορίστου χρόνου. 

9. Η απόσπαση υπαλλήλων, που διέπονται από τις δια¬ 
τάξεις του Υπαλληλικού Κώδικα, από την Κεντρική Υπη¬ 
ρεσία Πε.Σ.Υ. ή νοσοκομειακή μονάδα ή Κέντρο Υγείας ή 
Περιφερειακό Ιατρείο σε άλλη μονάδα που ανήκει στο 
ίδιο Πε.Σ.Υ., επιτρέπεται να διενεργείται, σύμφωνα και με 
τις διατάξεις του άρθρου 68 του ν. 2683/1999, όπωςεκά- 

στοτε ισχύει, με απόφαση του Προέδρου του οικείου 
Πε.Σ.Υ. Αν σε οποιαδήποτε από τις υπηρεσίες αυτές δεν 
έχει συσταθεί ή δεν λειτουργεί υπηρεσιακό συμβούλιο, η 
απόφαση της απόσπασης εκδίδεται χωρίς τη γνώμη του 
συμβουλίου αυτού. 

10. Η απόσπαση υπαλλήλων, που διέπονται από τις δια¬ 
τάξεις του Υπαλληλικού Κώδικα, από την Κεντρική Υπη¬ 
ρεσία Πε.Σ.Υ. ή νοσοκομειακή μονάδα ή Κέντρο Υγείας ή 
Περιφερειακό Ιατρείο, που ανήκουν σε ένα Πε.Σ.Υ. σε 
υπηρεσιακή μονάδα άλλου Πε.Σ.Υ. επιτρέπεται να διε- 
νεργείται σύμφωνα με τις διατάξεις του άρθρου 68 του ν. 
2683/1999, όπως εκάστοτε ισχύει. Η απόσπαση αυτή διε- 
νεργείται με κοινή απόφαση των προέδρων των οικείων 
Πε.Σ.Υ.. Σε περιπτώσεις διαφωνίας τους αποφασίζει ο 
Υπουργός Υγείας και Πρόνοιας. Αν σε οποιαδήποτε από 
τις υπηρεσίες αυτές δεν έχει συσταθεί ή δεν λειτουργεί 
υπηρεσιακό συμβούλιο, η απόφαση εκδίδεται χωρίς τη 
γνώμη του συμβουλίου αυτού. 

11. Επιτρέπεται, κατόπιν αιτήσεώς τους, η μετάταξη 
των υπαγόμενων στον Υπαλληλικό Κώδικα Υπαλλήλων 
της Κεντρικής υπηρεσίας Πε.Σ.Υ. ή νοσοκομειακής μονά¬ 
δας του ή Κέντρου Υγείας ή Περιφερειακού Ιατρείου σε 
κενές θέσεις της ίδιας κατηγορίας του αυτού ή άλλου 
κλάδου, υπηρεσιακών μονάδωντου ίδιου ή άλλου Πε.Σ.Υ. 
ή θεραπευτηρίων χρονιών παθήσεων. Ο μετατασσόμενος 
πρέπει να έχει τα τυπικά και ουσιαστικά προσόντα για την 
κατάληψη της θέσης στην οποία μετατάσσεται. Δεν επι¬ 
τρέπεται μετάταξη δόκιμου υπαλλήλου. 

Η διάταξη του προηγούμενου εδαφίου εφαρμόζεται και 
για αμοιβαία μετάταξη υπαλλήλων, οπότε οι κατεχόμενες 
από τους ενδιαφερομένους υπαλλήλους θέσεις λογίζο¬ 
νται κενές. 

Οι μετατάξεις διενεργούνται με αποφάσεις του αρμό¬ 
διου ή των αρμόδιων Προέδρων των οικείων Πε.Σ.Υ., 
ύστερα από γνώμη των οικείων υπηρεσιακών συμβου¬ 
λίων, που συνεκτιμούν και τις υπηρεσιακές ανάγκες. Οι 
αιτήσεις μετατάξεων, που υποβάλλονται το μήνα Φε¬ 
βρουάριο κάθε έτους στην αρμόδια υπηρεσία προσωπι¬ 
κού στην οποία ανήκουν οι ενδιαφερόμενοι υπάλληλοι 
και κοινοποιούνται στην υπηρεσία υποδοχής, συνεξετά¬ 
ζονται από το αρμόδιο υπηρεσιακό συμβούλιο, εντός του 
επόμενου μήνα Μαρτίου. Η σχετική γνωμοδότηση του 
υπηρεσιακού συμβουλίου διαβιβάζεται εντός του πρώ¬ 
του δεκαπενθημέρου του επόμενου μήνα Απριλίου με 
όλα τα απαραίτητα στοιχεία στην υπηρεσία υποδοχής, 
που φροντίζει για τη λήψη της γνωμοδότησης του αρμό¬ 
διου υπηρεσιακού συμβουλίου και την προώθηση του 
σχεδίου της σχετικής απόφασης. Σε περίπτωση διαφω¬ 
νίας των Προέδρων των οικείων Πε.Σ.Υ. αποφασίζει ο 
Υπουργός Υγείας και Πρόνοιας. Οι διατάξεις των παρα¬ 
γράφων 3 και 4 του άρθρου 71 και της παρ. 2 του άρθρου 
73 του ν. 2683/1999 εφαρμόζονται στις μετατάξεις της 
παρούσας παραγράφου. 

12. Κενές θέσεις με βαθμό Διευθυντή των κεντρικών 
υπηρεσιώντων Πε.Σ.Υ. επιτρέπεται να καλύπτονται με με¬ 
τάταξη υπαλλήλων δημόσιων υπηρεσιών και νομικών 
προσώπων δημοσίου δικαίου, που υπηρετούν σε κλά¬ 
δους της ίδιας κατηγορίας, έχουν βαθμό Διευθυντή και 
κατέχουν τα απαιτούμενα τυπικά προσόντα για τις θέσεις 
στις οποίες μετατάσσονται. 


Οι μετατάξεις αυτές ενεργούνται με κοινή απόφαση του 
Υπουργού Υγείας και Πρόνοιας και του αρμόδιου Υπουρ¬ 
γού, που δημοσιεύεται σε περίληψη στην Εφημερίδα της 
Κυβερνήσεως. Η απόφαση αυτή εκδίδεται ύστερα από αί¬ 
τηση των ενδιαφερομένων και γνώμη των οικείων υπηρε¬ 
σιακών συμβουλίων, εφόσον δεν είναι δυνατή, σύμφωνα 
με τους οικείους πίνακες προακτέων, η πλήρωση των κε¬ 
νών αυτών θέσεων με προαγωγή, λόγω ελλείψεως υπαλ¬ 
λήλων που έχουν τα τυπικά και ουσιαστικά προσόντα. 

13. Κενές θέσεις των κεντρικών υπηρεσιώντων Πε.Σ.Υ. 
επιτρέπεται να καλύπτονται με μετάταξη μόνιμων υπαλ¬ 
λήλων δημόσιων υπηρεσιών και νομικών προσώπων δη¬ 
μοσίου δικαίου, που υπηρετούν σε κλάδους της ίδιας κα¬ 
τηγορίας και έχουν τα απαιτούμενα τυπικά προσόντα για 
τις θέσεις στις οποίες μετατάσσονται. Οι μετατάξεις αυ¬ 
τές ενεργούνται με κοινή απόφαση του Υπουργού Υγείας 
και Πρόνοιας και του αρμόδιου Υπουργού, που δημοσι¬ 
εύεται σε περίληψη στην Εφημερίδα της Κυβερνήσεως. Η 
απόφαση αυτή εκδίδεται ύστερα από αίτηση των ενδια¬ 
φερομένων και γνώμη των οικείων υπηρεσιακών συμβου¬ 
λίων. 

Οι διατάξειςτου προηγούμενου εδαφίου εφαρμόζονται 
και για υπαλλήλους που έχουν επιλεγεί προϊστάμενοι 
τμημάτων ή αυτοτελών γραφείων. Οι υπάλληλοι αυτοί για 
να ασκήσουν καθήκοντα προϊσταμένου τμήματος ή αυτο¬ 
τελούς γραφείου στην υπηρεσία όπου μετατάσσονται, θα 
πρέπει να κριθούν και επιλεγούν από το αρμόδιο υπηρε¬ 
σιακό συμβούλιο της νέας τους υπηρεσίας. Η επιλογή 
ενεργείται σύμφωνα με τις διατάξεις του άρθρου 85 του 
ν. 2683/1999, όπως εκάστοτε ισχύει. 

14. Στις περιπτώσεις κατά τις οποίες δεν είναι δυνατή η 
πλήρωση κενών θέσεων Διευθυντών ή η επιλογή προϊ¬ 
σταμένων τμημάτων και αυτοτελών γραφείων κεντρικών 
υπηρεσιώντων Πε.Σ.Υ., λόγω ελλείψεως υπαλλήλων που 
να έχουν τα απαιτούμενα προσόντα, επιτρέπεται να ανα¬ 
τίθενται τα καθήκοντα των θέσεων αυτών σε υπαλλήλους 
που υπηρετούν με απόσπαση, εφόσον κατέχουν τα τυπι¬ 
κά προσόντα που προβλέπεται να έχουν οι προϊστάμενοι 
των ανωτέρω οργανικών μονάδων. Η κατά το προηγού¬ 
μενο εδάφιο ανάθεση γίνεται με απόφαση του Προέδρου 
του οικείου Πε.Σ.Υ.. Στους υπαλλήλους αυτούς καταβάλ¬ 
λεται το προβλεπόμενο για κάθε θέση επίδομα. 

15. Τα κέντρα υγείας και τα περιφερειακά τους ιατρεία 
λογίζονται ως μία αρχή, για την εφαρμογή των διατάξεων 
που αφορούν μετακινήσεις, αποσπάσεις και μετατάξεις 
υπαλλήλων τους. 

16. Οι κατά τις διατάξεις του ν. 2889/2001 Πρόεδρος και 
Αναπληρωτής Γενικός Διευθυντής του Πε.Σ.Υ., Διοικητής 
και Αναπληρωτής Διοικητής των νοσοκομείων του Ε.Σ.Υ. 
για την εν γένει υπηρεσιακή τους κατάσταση υπάγονται 
στην αρμοδιότητα του Ειδικού Υπηρεσιακού Συμβουλίου 
της περίπτωσης α' της παραγράφου 1 του άρθρου 158 
τουν. 2683/1999. 

17. Οι οριζόμενες προθεσμίες στην παράγραφο 6 του 
άρθρου 12 του ν. 2889/2001 αρχίζουν, για τα μονομελή 
πειθαρχικά όργανα από την ημέρα άσκησης της πειθαρ¬ 
χικής δίωξης και για τα συλλογικά πειθαρχικά όργανα από 
την ημέρα άσκησης της πειθαρχικής δίωξης, όταν επι¬ 
λαμβάνονται αυτεπαγγέλτως ή από την ημέρα παραλα- 

βής του παραπεμπτηρίου εγγράφου ή την ημέρα παρα¬ 
λαβής της έφεσης ή ένστασης. 

18. Ο Πρόεδρος του Πε.Σ.Υ., ως πειθαρχικός προϊστά¬ 
μενος, μπορεί να επιβάλει σε βάρος του ιατρικού και λοι¬ 
πού προσωπικού της Κεντρικής Υπηρεσίας και όλων των 
νοσοκομειακών μονάδων, των Κέντρων Υγείας και των πε¬ 
ριφερειακών τους ιατρείων που ανήκουν στο Πε.Σ.Υ. τις 
πειθαρχικές ποινές της επίπληξης και του προστίμου έως 
και το ήμισυ των μηνιαίων αποδοχών. 

19. Η παρ. 19του άρθρου 11 του ν. 2889/2001 αντικαθί¬ 
σταται ως εξής: 

"19. Οι βραχυχρόνιες αναρρωτικές άδειες που προβλέ- 
πονται στο άρθρο 55 παρ. 2του ν. 2683/1999 χορηγούνται 
στο προσωπικό των νοσοκομείων από το διευθυντή του 
τμήματος ή το διευθυντή της ιατρικής υπηρεσίας." 

20. Το τελευταίο εδάφιο της παρ. 6 του άρθρου 2 του ν. 
2889/2001 καταργείται. 

21. Το δεύτερο εδάφιο της παρ. 2 του άρθρου 2 του ν. 
2889/2001, που αρχίζει "για τον τρόπο, τη διαδικασία και 
τις λοιπές προϋποθέσεις για την ανάδειξη των αιρετών εκ¬ 
προσώπων" και τελειώνει "των νομικών προσώπων δημο¬ 
σίου δικαίου" αντικαθίσταται ως εξής: 

" Ο τρόπος, η διαδικασία και οι λοιπές προϋποθέσεις για 
την ανάδειξη των αιρετών εκπροσώπων των ιατρών και 
των λοιπών εργαζομένων στο Δ.Σ. του Πε.Σ.Υ. καθορίζο¬ 
νται με απόφαση του Υπουργού Υγείας και Πρόνοιας." 

22. Ο τρόπος εκλογής των μελών του Επιστημονικού 
Συμβουλίου της παρ. 11. Ατού άρθρου 5του ν. 2889/ 2001 
καθορίζεται με απόφαση του Υπουργού Υγείας και Πρό¬ 
νοιας. 

23. Το Συμβούλιο Διοίκησης του Γενικού Νοσοκομείου 
Σύρου "ΒΑΡΔΑΚΕΙΟ ΚΑΙ ΠΡΩΙΟ" έχει την αποκλειστική 
αρμοδιότητα για τη διαχείριση, διοίκηση, αξιοποίηση και 
διάθεση του αυτοτελούς κληροδοτήματος I. Βαρδάκα, 
καθώς και για την υποβολή στη Διεύθυνση Εθνικών Κλη¬ 
ροδοτημάτων του Υπουργείου Οικονομικών του ετήσιου 
προϋπολογισμού λειτουργίας του Κληροδοτήματος και 
του αντίστοιχου απολογισμού και ισολογισμού. 

24. Στο τέλος της παρ. 3 του άρθρου 9 του ν. 2889/ 2001 
προστίθεται εδάφιο, ως εξής: 

"Επιτρέπεται η σύναψη συμβάσεων μεταξύ του οικείου 
Πε.Σ.Υ. και ιδιωτικών ασφαλιστικών επιχειρήσεων, δυνά¬ 
μει των οποίων η αμοιβή για τις διαγνωστικές και θερα¬ 
πευτικές πράξεις που διενεργούνται κατά την απογευμα¬ 
τινή λειτουργία σε ασφαλισμένους των ιδιωτικών επιχει¬ 
ρήσεων καταβάλλεται από τις ίδιες, με βάση αυξημένο 
τιμολόγιο, που καθορίζεται με κοινή απόφαση των Υπουρ¬ 
γών Οικονομικών και Υγείας και Πρόνοιας." 

25. Στη σύνθεση του Κεντρικού Πειθαρχικού Συμβουλί¬ 
ου της παρ. 20 του άρθρου 11 του ν. 2889/2001 προστί¬ 
θενται ως μέλη υπό στοιχεία στ' και ζ' δύο Πάρεδροιτου 
Νομικού Συμβουλίου του Κράτους, οι οποίοιπροτείνονται 
μαζί με τους αναπληρωτές τους, από τον Πρόεδρο του 
Νομικού Συμβουλίου του Κράτους. 

26. Στο τέλος της παρ. 10 του άρθρου 13 του ν. 
2889/2001 προστίθενται τα παρακάτω εδάφια: 

"Το Δ.Σ. είναι το ανώτατο όργανο διοίκησης των παρα¬ 
πάνω νοσοκομείων και ασκεί, μεταξύ των άλλων αρμοδιο¬ 
τήτων του, και τις αρμοδιότητες του άρθρου 5 παρ. 7. Α. 


στοιχεία β', ιζ', και κ' του ν. 2889/2001. Ο Πρόεδρος του 
Δ.Σ. εκπροσωπεί δικαστικά και εξώδικα τα παραπάνω νο¬ 
σοκομεία. 

Στο Νοσοκομείο Αφροδισίων και Δερματικών Νόσων 
"ΑΝΔΡΕΑΣ ΣΥΓΓΡΟΣ" οι αρμοδιότητες που προβλέπουν 
οι διατάξεις του ν. 2889/2001 για το Διοικητή ασκούνται 
από το Διευθυντή του νοσοκομείου που προβλέπει η δια¬ 
θήκη της Ιφιγένειας Συγγρού και καταργείται η θέση του 
Διοικητή." 

27. Οι διατάξεις της παρ. 2 του άρθρου 13 του ν. 
2889/2001 έχουν εφαρμογή και για το Εθνικό Κέντρο Άμε¬ 
σης Βοήθειας (Ε.Κ.Α.Β.). 

28. Στο τέλος της παρ. 4 του άρθρου 15 του ν. 
2889/2001 προστίθεται εδάφιο: 

"Τα Κέντρα Υγείας και τα Περιφερειακά Ιατρεία, που 
βρίσκονται στην τοπική αρμοδιότητα Πε.Σ.Υ. άλλου από 
αυτό στο οποίο βρίσκεται το νοσοκομείο στο οποίο υπά¬ 
γονται, μεταφέρονται από 1.1.2002 στην αρμοδιότητα 
του Πε.Σ.Υ, στο οποίο ανήκουν χωροταξικά. 

Με απόφαση του Υπουργού Υγείας και Πρόνοιας καθο¬ 
ρίζεται το νοσοκομείο, στο οποίο υπάγονται τα μεταφε- 
ρόμενα Κέντρα Υγείας και Περιφερειακά Ιατρεία μέχρι 
την έκδοση της απόφασης του πρώτου εδαφίου αυτού 
του άρθρου. Οι δαπάνες λειτουργίας τους βαρύνουν στο 
εξής τις πιστώσεις του προϋπολογισμού του νοσοκομεί¬ 
ου, στο οποίο εντάσσονται." 

29. Ιατροί Παθολόγοι που υπηρετούν ως Επιμελητές 
Ε.Σ.Υ. σε ογκολογικά τμήματα μπορούν, αφού συμπλη¬ 
ρώσουν τριετή υπηρεσία, να συμμετάσχουν στις εξετά¬ 
σεις για την απόκτηση του τίτλου της Παθολογικής Ογκο¬ 
λογίας. 

Άρθρο 14 

1. Πανεπιστημιακοί ιατροί, που κατέχουντίτλο ειδικότη¬ 
τας και υπηρετούν σε πανεπιστημιακή κλινική, εργαστή¬ 
ριο ή μονάδα άλλης ειδικότητας μπορούν, αφού συμπλη¬ 
ρώσουν υπηρεσία ίση με το χρόνο που απαιτείται κάθε 
φορά για τη λήψη της αντίστοιχης ειδικότητας, να συμμε¬ 
τάσχουν στις εξετάσεις για την απόκτηση του τίτλου της 
ειδικότητας αυτής. 

2. Η προβλεπόμενη από τις διατάξεις της παρ. Ιτου άρ¬ 
θρου 17 και της παρ. 2 του άρθρου 19 του π.δ. 235/2000 
(ΦΕΚ199 Α') προθεσμία προσαρμογής των ιδιωτικών κλι¬ 
νικών, όπως αυτή έχει παραταθεί με τις διατάξεις της παρ. 
4του άρθρου 15του ν. 2920/2001 (ΦΕΚ 131 Α'), παρατεί- 
νεται μέχρι 14.3.2002. 

3. Οι διοικητικές κυρώσεις που προβλέπονται από τις δια- 
τάξειςτου δεύτερου εδαφίου της παρ. 4του άρθρου 11του 
ν. 2889/2001 επιβάλλονται και σε βάρος των ιδιωτικών κλι¬ 
νικών ή ιδιωτικών διαγνωστικών και θεραπευτικών εργα¬ 
στηρίων και γενικότερα σε βάρος των κάθε είδους ιδιωτι¬ 
κών επιχειρήσεων που παρέχουν ή καλύπτουν ασφαλιστι¬ 
κά υπηρεσίες υγείας, οι οποίες αποδέχονται την παροχή 
υπηρεσιών με οποιαδήποτε σχέση, περιλαμβανομένης και 
αυτής του συμβούλου, από ιατρούς του Ε.Σ.Υ.. 

4. Στο τέλος της παρ. 12 του άρθρου 17 του ν. 2190/ 
1994, όπως ισχύει μετά τη συμπλήρωσή της με την παρ. 
8γτου άρθρου 20του ν. 2738/1999 (ΦΕΚ 180 Α'), προστί¬ 
θεται το εξής εδάφιο: 

"Η παραπάνω προθεσμία ορίζεται σε ένα έτος ότανπρό- 
κειται για διορισμούς σε νοσοκομεία, Κέντρα Υγείας, Κέ- 

ντρα Ψυχικής Υγείας, Πολυδύναμα Περιφερειακά Ια¬ 
τρεία, καθώς και στο Ε.Κ.Α.Β.". 

Άρθρο 15 

Συμβάσεις μεταξύ νοσοκομείων του Ε.Σ.Υ. και προμη¬ 
θευτών για την προμήθεια φαρμάκων, υγειονομικού υλι¬ 
κού, χημικών αντιδραστηρίων και ορθοπεδικού υλικού, οι 
οποίες έχουν καταρτιστεί μέχρι τη δημοσίευση του παρό¬ 
ντος κατόπιν διαγωνισμού στη διακήρυξη του οποίου δεν 
αναφέρονταν οι ποσότητες κάθε κατηγορίας των υπό 
προμήθεια αγαθών ή κατόπιν διαγωνισμού που κατακυ¬ 
ρώθηκε σε περισσότερους από έναν μειοδότες, θεωρού¬ 
νται νόμιμες και τα σχετικά χρηματικά εντάλματα εξο¬ 
φλούνται. 

Παρατάσεις, με κοινή συμφωνία των μερών, συμβάσε¬ 
ων που έχουν καταρτιστεί νόμιμα, στις οποίες συμπερι- 
λαμβάνονται και οι συμβάσεις του προηγούμενου εδαφί¬ 
ου, μεταξύ νοσοκομείων του Ε.Σ.Υ. και προμηθευτών για 
την προμήθεια φαρμάκων, υγειονομικού υλικού, χημικών 
αντιδραστηρίων και ορθοπεδικού υλικού, θεωρούνται νό¬ 
μιμες και η ισχύς τους λήγει την 31.12.2001. 

Άρθρο 16 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται 
διαφορετικά στις επί μέρους διατάξεις του. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 2 Νοεμβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 

ΕΣΩΤΕΡΙΚΩΝ, ΔΗΜΟΣΙΑΣΔ/ΣΗΣ 
ΚΑΙ ΑΠΟΚΕΝΤΡΩΣΗΣ 

ΚΩΝ/ΝΟΣ ΣΚΑΝΔΑΛΙΔΗΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞ. ΠΑΠΑΔΟΠΟΥΛΟΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 


ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 

ΑΝΑΠΤΥΞΗΣ 

Α.-Α. ΤΣΟΧΑΤΖΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

ΔΗΜΗΤΡΙΟΣ ΡΕΠΠΑΣ 

ΔΙΚΑΟΙΣΟΥΝΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΔΗΜΟΣΙΑΣ ΤΑΞΗΣ 

ΜΙΧΑΗΛ ΧΡΥΣΟΧΟΪΔΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΑΝΩΜΕΡΙΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 2 Νοεμβρίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




